
Ji Afganîstanê birin Guantanamo 

Kurdekî ji Mêrdînê tevlî Talîbanan dibe, lê bi sîxoriya Îsraîl û Amerîkayê 
tê tewanbarkirin û girtin. Piştî hilweşandina rejîma Talîbanan li Afganîs- 
tanê, afganî wî wekî "terorîstekî Talîbanan" difroşin amerîkiyan û amerîkî 
jî wî dibin Guantanamo. Piştî 7 salan dadgehek amerîkî wî azad dike. "Du- 
cane yê Kurd" serpêhatiyên xwe di pirtûkekê de vedibeje. ►lO / 11 

Xefka rejîma Sûriyê 

Li gor agahiyên alîkarê Ta- 
labanî yê Karûbarê Bazirga- 

Rojev 


RÛdaW I Hejmar 100 


Belavkirina wêneyê wî serbest e 

Serlêdana Kurdekî endamê 
Ansar al-îslam hat redkirin 


Wî û du hevalên xwe li Almanyayê pere ji bo rêxistina 
Ansar al-îslam kom dikirin û plana kuştina serokwezîrê 
wê demê yê îraqê Ilyad Elawî danîbûn. Belavkirina wê- 
neyê wî yê ji hundirê dadgehê di rojnameyek almanî de 
bûbû cihê acizbûna wî û rojname da dadgehê. Lê dad- 
gehê rojname mafdar dît. 


Köln (Rûdaw) - Dadgeha 
Federal a Dadweriyê (Bun- 
desgerichtshof) di 7'ê vê 
mehê de hem di doza Kur- 
dekî endamê rêxistina 
Ansar al-îslam û hem jî di 
biryarek bingehîn de mafê 
çapemeniya azad li Alman- 
yayê bihêztir kir. Doza ku 
bêtirî du salan û di bin ted- 
bîrên ewlekariyê yên giran 
de dom kir, hefteya borî bi 
dawî bû. 

Kurdê bi navê Mazen A. H. 
(30) yê ku di 15'ê Tîrmeha 
2008'ê de ji ber endametiya 
di rêxistina Ansar al-îslam û 
hewldana terorkirina se- 
rokwezîrê berê yê îraqê 
Ilyad Elawî ji aliyê dadge- 


hek bajarê Stuttgartê bi 7 
salan hatibû cezakirin, ji ber 
belavkirina wêneyê xwe di 
rojnameya almanî BILD de 
serî li dadgehê dabû ku bi 
belavkirina wêneyê wî, bêyî 
ku wêne bê şêlîkirin (neze- 
lal), mafê wî yê kesayetî ha- 
tiye binpêkirin. Dadgeha 
Îdarî ya Berlinê Mazen A. H. 
mafdar dîtubû û li rojna- 
meya BILD'ê qedexe kiribû 
ku wêneyê Mazen A. H. ne- 
şêlî biweşînê. Rojnameya 
BILD'ê jî bi sedema ku wê- 
neyê Mazen A. H. bi hewl- 
dana kuştina serokwezîrê 
welatekî ve girêdayî ye û di 
bûyerên wiha dîrokî de 
agahdarkirina raya giştî û 


berjewendiyên giştî di ser 
parastina mafên şexsi de ne, 
ev biryara dadgeha Berlînê 
îtiraz kiribû û doz biribû 
Dadgeha Federal a Dadwe- 
riyê li bajarê Karlsruhe. 

Di rûniştina 7'ê vê mehê 
de Dadgeha Federal a Dad- 
weriyê rojnameya BILD 
mafdar dît û biryar da ku 
divê Mazen A. H. weşan- 
dina wênêyê xwe, bêyî ku 
wêne bê şêlîkirin, tehmûl 
bike. Dadgehê di biryara 
xwe de bal kişand ser wê 
yekê ku “agahiyên derbarê 
bûyerek dîrokî de hatine 
weşandin ku bala raya giştî 
jî li ser bûyerê bû. Li hem- 
berî mafê agahdarkirinê yê 



Mazen A.H. ji ber endametiya di rêxistina Ansar al-îslam de bi 7 salan girtîgeh hat cezakirin 


raya giştî, divê mafê paras- 
tina berjewendiyên şexsî li 
paş bimîne." 

Kuştina serokwezîrê 
îraqê pilan kiribûn 

Mazen A. H. û du kesên 
din ji ber endametiya di rê- 
xistina Ansar al-îslam û 
plankirina kuştina serok- 
wezîrê îraqê Ilyad Elawî di 
dema serdana wî ya Ka- 
nûna 2004'ê ji bo Berlînê, 
di 15'ê Tîrmeha 2008'ê de 
ji aliyê Dadgeha Bilind ya 


bajarê Stuttgartê bi ceza- 
yên girtîgehê hatibûn ce- 
zakirin. Mazen A. H. yê 
Kurd bi 7 salan, serokê 
komê Ata R. bi 10 salan û 
Rafik Y. jî bi 8 salan ha- 
tibûn cezakirin. Li gor ba- 
weriya dadgehê Mazen A. 
H. destê rastê yê seroke 
komê Ata R. bû û ji bo 
komkirina pere û enda- 
mên nû berpirsyar bû û wê 
cihê Ata girtibûye. Li gor 
polîsên alman, grûbê aga- 
hiyên derbarê serdana Al- 
manya ya serokwezîrê 


îraqê yê wê demê Ilyad 
Elawî bidest xistibûn û 
plan kiribûn ku wî di wê 
serdanê de teror bike. Ev 
kar jî Ata bi razibûna 
Mazen û Rafik girtibû ser 
xwe. 

Lê beriya ku plan bê bi- 
cîhkirin, telefonên wan 
kesan ji aliyê polîsên 
alman ve hatibûn guhdar- 
kirin û hersê kes di 3'yê 
Kanûna 2004'ê de ji aliyê 
tîmên taybet yên li dijî te- 
rorê li malên wan hatibin 
binçavkirin. 



Serdana 
Devlet Bahçeli 
ya Amedê 




Xwe wekî rojnamevan dabû naskirin 


Dostê Kurdan ê hollandî sîxûr derket 


Hollanda (Rûdaw) - Rojna- 
mevanekî hollandî yê 50 salî li 
ser wê yekê mikûr hat ku gelek 
salan sîxûrî li ser 
Kurdên rûniştvanên 
welatê xwe kiriye. 
Paul Kraijer xwe 
wekî “rojname- 
vanekî dost û nêzî 
Kurdan" dabû na- 
’—din û di rojna- 
meyên Hollanda 
yên navdar de 
gelek caran 




gotarên ji bo piştgiriya Kurdan 
nivîsandibû. Niha ew bi xwe li 
ser wê yekê mikûr hat ku ji des- 
pêkê ve wî ji bo Dezgeha Sîxû- 
riya Hollanda (AIVD) kar dikir. 

Roja 04.06.2011 rojnameya 
Telegraph a hollandî hevpeyvî- 
nek ligel Kraijer belav kir. Li gor 
wê rojanameyê niha Kraijer li ci- 
hekî ne diyar kar dike û hevpey- 
vîn jî bi veşartî hatiye kirin. 
Kraijer ji rojnameyê re behsa wê 
yekê dike ku 25 salên borî bi 
navê karê rojnamevaniyê tevlî 
gelek rêxistinên “çepên radî- 
kal" yên li Hollanda bûye. Yek ji 
wan rêxistinan jî Navenda Zan- 
yariya Kurdistan a li bajarê 
Amsterdam e. Kraijer wê sa- 
ziya Kurdan wekî “Sergirtiyek 
ji bo rêxistina terorîstî" PKK'ê 
dide nasîn. Di wan rêxistinan 
de karê Kraijer ew bû ji AIVD'ê 
re zanyariyan kom bike û bi 
awayek sergirtî karê sîxûriyê 
bike. 

Kraijer dawiya salên 90'î û 
salên destpêka 2000'î enda- 
mekî çalak ê wê navenda kur- 
dan a li bajarê Amsterdam bû. 
Di gotarek ji rojnameya Traw 
de, Kraijer parêzvaniya mafê 
Kurdan dike. Di gotara xwe de, 
xwe wekî endamê desteya ni- 
vîskarên kovarek bi navê 'Kur- 
distan' ji xwendekarên 


rojnameyê re daye naskirin. 

Di dema xebata Kraijer a ligel 
rêxistinên Hollanda yên çep, 
gelek kiryarên girtinê hatin kirin 
û çavkaniya girtinan jî zanyari- 
yên ku wî dida AIVD'yê bûn. Yek 
ji çalakvanên çepên Hollanda yê 
herî navdar bi navê Pêter Yan- 
sin, dostekî nêzî Kraijer bû. Ro- 
jekê Yansin wekî xelat laptopekê 
ji Kraijer werdigire û di cih de 
piştî wê yekê tê girtin. Niha 
Kraijer wê yekê eşkere dike ku 
ew laptop ji aliyê AIVD ve hatibû 
amadekirin ji bo ku hemû zanya- 
riyên Yansin têxe nav de vegu- 
hêze. 

Di vê navberê de Yekîtiya Roj- 
namevanên Hollanda û Partiya 
Sosyalîst a Hollanda, daxwaz ji 
Wezîrê Navxwe yê Hollanda ki- 
rine ku di vê derbarê de daxuya- 
niyek zêdetir bidin. Yekîtiya 
Rojnamevanan di daxuyaniya 
xwe ya ku despêka heftiya borî 
belav kirî de karê dezgeha AIVD 
û Wezareta Navxwe ya Hollanda 
şermezar kiriye û dibêje: “Bi 
navê rojnamevan di nava wan 
rêxistinan de karê sîxûrîkirin, 
radeya rastbêjî û serbixwetiya 
karê rojnamevaniyê li Hollanda 
têxe ber pirsê. Lewra pêwîste di 
vî warî de lêkolîn bên kirin û 
rêyên yasayî yên pêwîst bên me- 
şandin." 

12 partiyên Kurd ji rûniştina ligel Esed poşman bûn 


ttT/ 1 I . * P*1 ./v /v,, 

Kurd neketm xetika rejime 




►Serokê Partiya 
Wîfaq a Kurdistanê: 
Zextên kolana Kurdî 
wisa kir ku ew partî 
bi biryara xwe de 
biçin. 


► Serokê Partiya De- 
mokrata Kurd li Sû- 
riye: Em bi xwe gihan 
wê baweriyê, ne bi 
zextên kolanê. 


► Bangewaziya Esed 
hewldanek ji bo per- 
çekirina opozîsyonê û 
dûrxistina Kurdan ji 
Ereban bû. 


med tiştê ku partiyên Kurd ji bir- 
yara rûniştina ligel Esed paşve ki- 
şand, zextên kolana Kurdî bû, bi 
taybet jî ciwan: "Tişta ew pa 
fikirin, kolana Kurdî sedî 100 i 
dike. Kolana kurdî siyaseta wan 
partiyan napejirîne. Bi helwestek 
tund bersiva siyaseta wan didin. 
Heya endamên wan partiyan di 
jêr de li dijî helwesta serkirdaye- 
tiya partiyên xwe radiwestin û 
guh nadin biryarên wan. Mil bi 
il ligel kolana Kurdî ne û li ser 
ewambûna xwepêşandanan 
in.” 

ûnerê Partiya Yekitiya 
li Sûriyê Elî Şemdîn red kir 
ti derizînek navbera kolana 
Kurdî û tevgera siyasî ya Kurd li 
Sûriyê hebe û got: "Ti cûdahiyek 
navbera kolan û tevgera Kurd de 
nîne. Li ser berdewambûna xwe- 
pêşandan û protestokirina şideta 
rejîmê ya li dijî xwepêşanderan, 
xwediyê heman helwestê ne.” 


Bandora ciwanan li ser 
paşvekişandina partiyên 
Kurdan 


Berdevkê "îtilaf Şebbab Siwa” 
ku hevpeymaneke navbera 6 grû- 
bên ciwanên Kurd ên li Sûriyê, 
Ciwan Yûsif, derbarê civîna li 
Şamê de ji Rûdawê re got: "Ban- 
gewaziya Beşar Esed a ji bo civîna 
ligel partiyên Kurd hewldaneka 
rejîmê ya ji bo parçekirina gelên 
Sûriyê bi giştî û bi taybet jî cûda- 
kirina Kurdan a ji Ereban bû. 
Lewra partiyên Kurd hişyar bûn 
û neketin xefika rejîmê.” Bi bawe- 
riya Ciwan, helwesta ciwanên 
kurd a li dijî civînê yek ji sedemên 
baykotkirina wê civînê bû. Ciwan 
wiha pêdeçû: “Ligel destpêkirina 
xwepêşandanan, hemû çîn û 
beşên civaka kurd hewl dan ku 
zextê li partiyên kurd bikin û ji bo 
helwesta xwe zindî bikin. Biryara 
wan a ji bo baykotkirina civîna 
ligel Esed biryarek giring bû. Bi 
baweriya me karê ku çend mehe 
me hewl dida, hat cîbicîkirin. 
Rojên li pêşiya me jî wê xwepê- 
şandan germ û bibandortir 
bibin.” 

Lê Serokê Partiya Demokrata 
Kurd li Sûriyê Ebdulhekîm Beşar 
red kir ku wan ji ber zextên ko- 
lana Kurdî ew biryar girtibin. Se- 
rokê Partiya Yekitiya Demokrat 
(PYD) Muslim Mihemed (Ebu 
Welat) jî derbarê biryara ji bo ne- 
çûna civîna ligel Beşar Esed daxû- 
yand: "Me bi hev re biryar girt ku 
biçin Şamê, lê dema hinek parti- 
yên Kurd ji vê biryarê poşman 
bûn, me hest bi wê yekê kir ku bi 
çûna me ya bo Şamê dibe ku de- 
rizîn navbera yekitiya Kurdan de 
dirûst bibe. Ji ber vê yekê me bir- 
yar girt ku wê civînê baykot 
bikin.” 


Hêmin Xoşnaw Hewlêr 

C ivata Partiyên Si- 
yasî ya Kurdên li 
Sûriyê ku ji 12 par- 
tiyên Rojavayê Kur- 
distanê pêk tê, 
biryara pejirandina rûniştina 
ligel Serokê Sûriyê Beşer Esed 
hilweşandin. Ev civîn diviyabû 
9'ê Hezîranê li Şamê pêkbikata. 
Çavdêrên siyasî sedema poş- 
manbûna partiyên Kurdan di 
zexta ji kolana Kurdî de dibînin. 

Opozîsyona Sûriyê di 31'ê Gu- 
lana borî de li bajarê Tirkiyê An- 
talya konferansek 3 rojî sazkir. Di 
dawiya konferansê de gelek bir- 
yar hatine girtin û ya herî diyar 
jî "heya hilweşandina rejîma 
Beşar Esed berdewamkirina 
xwepêşandanan û redkirina her 
rûniştinek ligel Esed” bû. Desthi- 
latdarên Sûriyê jî ji bo ku ban- 
dora wê kongreyê ya navxweyî 
kêm bike, di bin dirûşmeya 
"Kongreya Nîştîmanî bo Diyalog 
û di bin Sêwana Niştîman” de 
bangewaziya kongreyek kir. 
Beşar Esed ji bo sazkirina vê 
kongreyê, Wezîrê Karên Derve 
yê Sûriyê Farûq Şer'e erkdar kir. 
Hevdem bangewaziyek pêşkêşî 
12 partiyên Kurd jî kir, ji bo ku 
serdana koşka komarê bikin û ji 
bo çareseriya pirsa Kurd guftû- 




Nûnerên Kurd radigihînin ku ti cudahiyek di navbera kolan û tevj 


goyan li ser projeya wan a ku 
berî demekê pêşkêşî wan kirî, 
bikin. Xalên projeyê yên herî gi- 
rîng jî danîna destûrek nû û mi- 
kurhatina li ser hebûna 
neteweya Kurd, sazkirina kon- 
greyek nîştîmanî ya bi tevlîbûna 
desthilatdar û hemû partiyên 
opozîsyonê yên Sûriyê bû. 

Hewla rejîmê ya vegeran- 
dina pêbaweriyê 

Despêkê Civata Partiyên Siyasî 
ya Kurdên li Sûriyê pêşwazî li 
pêşniyara Esed kirin, lê ketin ber 
êrîşa rexneyên kolana Kurdî. Ji 
ber vê yekê partiyên Kurd du roj 
berî dema civînê, biryar girtin ku 
neçin civîna ligel Esed. Serokê 
Partiya Wîfaq a Kurdistanê Neşed 
Mihemed yek ji kesên ku ji bo wê 
civînê hatibû vexwendin. Bi ba- 
weriya Neşed, armanca Beşer 
Esed ji wê civînê vegerandina ba- 
weriya bi rejîmê bû, ku rejîmê "di 
encama xwepêşandan û şoreşa 
aştiyane ya gelê Sûriyê ji dest 
daye.” Neşed wiha ji Rûdawê re 
got: "Rejîma Sûriyê li ser asta 
navxwe û derve bawerî winda kir 
û civîna partiyên Kurd a ligel 
Esed, wê carek din bawerî da- 
bûya wê rejîmê.” 


Desthilatdarên 
Sûriyê ji bo ban- 
dora kongreya An- 
talya kêm bikin 
bangewaziya kon- 
greyekalternatîf 
kirin û 12 partiyên 
Kurd jî vexwendin 
vê kongreyê. Lê 
partiyên Kurd ser- 
dana koşka ko- 
marê nekirin. 


Serokê Partiya Yekitiya Demo- 
krat (PYD) Ebu Welat: Dema 
hinek partiyên Kurd ji vê biryarê 
poşman bûn, me hest bi wê yekê 
kir ku bi çûna me ya bo Şamê dibe 
ku derizîn navbera yekitiya Kurdan 
de derxe. Lewma me biryar girt ku 
wê civînê baykot bikin.” 


Destpêkê Partiya Azadiya Kurd 
a li Sûriyê bi serokatiya Mistefa 
Cûma û Rewta Paşeroja Kurd li 
Sûriyê bi serokatiya Meş'el Temo 
ku herdu partî jî endamên Civata 
Siyasî ya Partiyên Kurd li Sûriyê 
ne, tevlîbûna civîna ligel Esed red 
kirin. Piştre her 12 partiyan roja 
7'ê Hezîranê li bajarê Qamîşlo 
heya derengî şevê bi nîqaşkirina 
li ser wê mijarê ve mijûl bûn. Di 
dawiyê de wan jî biryar girtin ku 
ji wê civînê poşman bibin û beş- 
dar nebin. 

Kolan û tevgera siyasî xwe- 
diyê heman helwestê ne 

Serokê Partiya Demokrata 
Kurd li Sûriyê, Ebdulkerîm Beşar, 
bi vî awayî sedema neçûna civîna 
ligel Beşer Esed ji Rûdawê re eş- 
kere kir û got: "Dewlet li ser çare- 
seriya ewlekariyê berdewam e. 
Eger dixwaze diyalogê çêke, pê- 
wîst e dest ji kuştin û nêçîrkirina 
hevwelatiyan berde. Divê leşke- 
rên xwe vegerîne cihên ku berî 
15'ê Adarê lê bûn. Divê bingehê 
diyalogê bipejirîne û rê bide gel 
ku bi xwepêşandanên aştiyane 
daxwazên xwe bînin ziman.” 

Lê bi baweriya Serokê Partiya 
Wîfaq a Kurdistanê Neşed Mihe- 


Serokê Partiya Wîfaq a Kurdis- 
tanê Neşed Mihemed: "Rejîma 
Sûriyê li ser asta navxwe û derve 
bawerî winda kir û civîna partiyên 
Kurd a ligel Esed, wê carek din ba- 
werî dabûya wê rejîmê.” 























Wêne: DIHA 


4 


Hilbijartinên Tirkiyê 


RÛdaW I Hejmar 100 




Kurd ji hilbijartinên Tirkiyê xurtir derketin 

BDP'ê hejmara parlamenterên xwe %80 zêde kir 


►Murat Bozlak: BDP bû 
partiya kilît 


►AKP: Diyaloga bi 
BDP’ê re çareseriyê 
tîne. 


Koln (Rûdaw) - Hilbijartinên Parla- 
mentoya Tirkiyê yên 12'ê Pûşperê bi 
encam bûn û AKP û BDP weke serke- 
tiyên van hilbijartinan tên dîtin: AKP'ê 
dengên xwe zêde kirin û BDP'ê jî hej- 
mara parlamenterên xwe ji 20 parla- 
menteran kirin 36 parlamenter ku ev 
jî zêdebûnek ji sedî 80 ye. 

Tevî ku AKP'ê li gor hilbijartinên 
2007'ê dengên xwe %4 zêde kirin lê 
kursiyên wê ji 341 daketin 326 kursi- 
yan û bi vê yeke hejmara kursiyên 
AKP'ê ji bo guhertina makezagonê, 
bêyî piştgiriya partiyên din, têr nake û 
pêwîst e bi partiyên din re hevkariyê 
bike. Ji bo teklîfa guhertina makeza- 
gonê pêwîstî bi piştgiriya 330 parla- 
menteran heye, ji bo guhertina 
makezagonê jî pêwîstiya AKP'ê bi 367 
dengan heye. Tevî ku piştgiriya 36 par- 
lamenterên BDP'ê bi tenê jî têr nake 
ku AKP guhertinan di makezagonê de 
bike, lê bi piştgiriya BDP'ê AKP dikare 
teklîfa guhertina maqezagonê li parla- 
mentoyê bike û herwiha tenê çend 
deng ji opozisyonê ji bo guhertina ma- 
kezagonê ji AKP'ê re pêwîst dibin. 

Di kûlîsên siyasetê de tê gotin ku 
AKP û BDP ji bo guhertina makeza- 
gonê û berdewambûna rewşa aram 
bixwazin nexwazin wê nêzîkê hevdu 
bibin. Kevneserokê HADEP'ê Murat 
Bozlak ku di van hilbijartina de bi 
piştgiriya BDP'ê bi 91 hezar dengan 
wek parlamenterê Edenê hat hilbijar- 
tin, ji Rûdawê re ragihand ku dengên 


AKP'ê ji bo guhertina makezagonê bi 
serê xwe têr nakin û got "li gor enca- 
man BDP dibe partiya kilît. Daxwazi- 
yên gelê me çi bin em ê ji bo wan 
tevbigerin." 

Parlamenterê nû yê ji lîsteya AKP'ê 
yê Amedê Mehmet Galîp Ensarîoglu jî 
ji Rûdawê re daxuyand ku wê parla- 
mentoya nû zêdetir bi çareseriya pirs- 
girêka Kurd û demokratîkbûnê re 
mijûl bibe û got: "Yê ku bixwaze pirs- 
girêka Kurd çareser bike pêwîst e bi 
BDP'ê re biaxive.” Galîp Ensarîoglu 
derbarê guhertina makezagonê û kê- 
maniya kursiyên AKP'ê de jî got, "Ji bo 
guhertina makezagonê di parlamen- 
toyê de hevkarî, hevfahmkirin û diya- 
log divê. Yê ku bixwaze pirsgirêka 
Kurd çareser bike, pêwîst e bi BDP'ê 
re biaxive. Herwiha divê rizaya CHP'ê 
jî bê girtin. Divê fikrê MHP'ê jî bê gir- 
tin. Eger hejmara kursiyan 370 be jî, 
ev diyalog û hevkarî dîsa divê. Divê 
hemû gel jê razî be, her kes qebûl bike. 
BDP'ê daxwaziyên xwe ragihand, ez 
hêvî dikim ku ji bo makezagonê bibin 
alîkar.” (Binêre li hevpeyvîna ligel 
Galîp Ensarîoglu di vê hejmarê de). 


T 

Bozlak: Eger AKP helwesta xwe 
biguherîne, em amade ne 

Kevneserokê HADEP'ê Murat Boz- 
lak ku di dawiya sala 2003'yê de ji ber 


girtina HADEP'ê xebatên siyasî ji bo 5 
salan lê hatibûn qedexekirin, ragihand 
ku pirsgirêk û daxwaziyên gelê Kurd li 
Edenê jî wek yên Amedê û Colemêrgê 
ne û wiha dom kir, "Tenê cografya 
cûda ye, lê wekî din hest û daxwaziyên 
gelê Kurd li her derê weke hev in û ev 
jî aştî, demokrasî, perwerda bi zimanê 
dayîkê û daxwaza statuya siyasî ye.” 

Murat Bozlak şerê propagandayê yê 
di navbera BDP'ê û AKP'ê de ku di 
dema hilbijartinan de hat kirin weke 
"şerekî siyasî yê dijwar” binav kir û 
balkişand ser siyaseta AKP'ê û wiha 
axivî: "Bi armanca ku MHP'ê di bin 
benda ji sedî 10 de bihêle, AKP'ê dest 
bi operasyonên siyasî û leşkerî kir. Er- 
dogan di mîtîngan de li dijî me gelekî 
bi tûndî axivî, lê em bawer dikin ku ev 
hemû helwest ji bo hilbijartinan bûn. 
Axaftina Erdogan a şeva hilbijartinê 
gelekî bi wate bû û tê de peyamên ça- 
reseriyê hebûn. Eger AKP helwesta 
xwe wiha nerm bike û niyeta çarese- 
riyê nîşan bide, çi jî bikeve ser milê me 
emê bikin.” 

Bozlak mijara amadekariya makeza- 
gona nû jî bibîr xist û got ti şansekî 
AKP'ê ku karibe bi serê xwe makeza- 
gonê biguherîne tune û wiha dom kir: 
"326 kursiyên wan hene, wê kursiyek 
ji bo serokê parlamentoyê bê veqetan- 
din, dimînin 325 kursî. Pêwîst e AKP 
bi partiyên din re têkilî deyne, alîka- 
riya wan bixwaze. Niha em dikarin 
bêjin ku partiya herî bi avantaj em in. 
Di rayagiştî ya cîhanê de BDP wek nû- 
nerê Kurdan tê nasîn. Hêzeke wê ya 
balkêş û daxwazên wê yên diyar hene. 
Ji bo çareseriya daxwaziyên gelê xwe 
ketiye parlamentoyê, li ser xwînê siya- 
setê nake. Eger AKP bixwaze Tirkiyê 
nû bike divê guh bide me, bi me re bi- 
keve nav diyalogan. Ango partiya me ji 
bo çareseriya gelek pirsgirêkan dibe 
partiye kilît.” 


1 - Stenbol H.l: SEBAHAT TUNCEL 

2 - Stenbol H.2: SÎRRÎ SUREYYA ONDER 

3 - Stenbol H.3: ABDULLAH LEVENT TUZEL 

4 - Edene: MURAT BOZLAK 

5 - Agirî: HALÎL AKSOY 

6 - Çewlig: ÎDRÎS BALUKEN (BDP) 

7 - Bedlîs: HUSAMETTÎN ZENDERLÎOGLU 

8 - Amed LEYLA ZANA 

9 - Amed HATÎP DÎCLE 

10 - Amed NURSEL AYDOGAN 

11 - Amed EMÎNE AYNA 
12-Amed ALTAN TAN 

13 - Amed ŞERAFETTIN ELÇl 

14 - Colemêrg ESAT CANAN 

15 - Colemêrg SELAHATTÎN DEMÎRTAŞ 

16 - Colemêrg ADÎL KURT 

17 - Mêrsîn ERTUGRUL KURKÇU 

18 - Qers MULKÎYE BÎRTANE 

19 - Mêrdîn GULSEREN YÎLDÎRiM 

20 - Mêrdîn EROL DORA 

21 - Mêrdîn AHMETTURK 

22 - Mûş SÎRRi SAKÎK 

23 -Mûş DEMÎRÇELÎK 

24 - Sêrt GULTAN KIŞANAK 

25 - Riha ÎBRAHÎM AYHAN 

26 - Riha ÎBRAHÎM AYHAN 

27 - Wan AYSEL TUGLUK 
28-Wan KEMAL AKTAŞ 
29 - Wan NAZMÎ GUR 
30-Wan OZDAL UÇER 

31 - Batman BENGI YiLDÎZ 

32 - Batman AYLA AKAT ATA 

33 - Şirnex HASÎP KAPLAN 

34 - Şirnex FAYSAL SARÎYiLDÎZ 

35 - Şirnex SELMA ÎRMAK 

36 - Idir PERVÎN BULDAN 


Parlamenterên BDP’ê ên nû 

Parlamenterê nûhilbijartî yê AKP'ê yê Amedê Galîp Ensarîoglu: 


Di xilaskirina tundiyê de PKK muxatab e 





\T* J 


P arlamenterê 
AKP'ê yê Amedê 
Galîp Ensarîoglu 
di hevpeyvînek 
ligel Rûdawê de got ku mu- 
xatab tundiyê PKK ye û 
wiha pêdeçû: “Ji ber vê 
yekê li cîhanê ev pirsgirêk 
çawa çareser bûne, li wan 
welatan saziyên dewletê 
çawa hevdîtin pêk anîne, 
divê hevdîtina bi PKK'ê re jî 
wisa be. Ger mirin çênebin, 
divê hevdîtin pêk bên.'' Par- 
lamenterê AKP'ê yê Amedê 
Galîp Ensarîoglu derbarê 
çareserkirina pirsgirêka 
kurd, muxatabiyeta PKK'ê, 
mafên Kurdan û makeqa- 
nûna ku wê nû bê amadeki- 
rin de, ji rojnameya me 
Rûdawê re axivî. 

Li Amedê we ji sedî 30 zê- 
detir ray wergirt. Hûn en- 
camên hilbijartinê çawa 
dinirxînin? 

AK Partiyê rayên xwe 
zêde kir. BDP'ê jî rayên xwe 
kêm kir. Rayê wê li Amedê 
daket ji sedî 58. (Encamên 
hilbijartinên 2011 li 
Amedê: AKP: % 32,9 BDP: 
% 58,6 Encamên hilbijarti- 
nên 2007: AKP: % 41,23 
BDP: % 43,5 - Rûdaw). Di 
dema hilbijartinê de li ser 
me pêkutiyên mezin 
hebûn. Me nekarî em xeba- 
teke bi rêk û pêk a hilbijar- 
tinê bimeşînin. Di paşerojê 
de li ser vê partiyê pêkutî 
hebûn lê niha heman partî 
pêkutiyê li ser me çêdike. 
Dema mirov daxwazên xwe 
tîne zimên, divê mirov van 


daxwazan li derveyî tun- 
diyê bîne zimên. Pêwîst e 
em vî karî ji siyasetmeda- 
ran re bihêlin. 

Piştî hilbijartinê hûn bi 
parlamenterên BDP'ê re 
axivîn? 

Em ê hevdîtin pêk bînin. 
Hemû kes pîrozbahiyan 
dike. Em ê piştî merasima 
sondxwarinê hevdîtinê 
bikin. 

Çareserî makeqanûna nû 
ye? 

Belê. 

Piştîvê saetêji 
her mirinek, 550 
parlamenter ber- 
pirsyar in. Ji vê 
saetê û şûnde em 
ji her dilopek 
xwîna ku birije 
berpirsyar in. 


Hûn ê makeqanûneke 
çawa amade bikin? 

Birêz Serokwezîr di axaf- 
tina xwe ya piştî hilbijar- 
tinê de, ev tişt anîn zimên. 
Got, ev makeqanûn wê bi 
lihevhatina hemû derdoran 
bê amadekirin. Barê dikeve 
ser milê me ev e; divê de- 
mildest em vê pirsgirêkê 
çareser bikin. Piştî vê saetê 
ji her mirinek, 550 parla- 
menter berpirsyar in. Ji vê 
saetê û şûnde em ji her di- 
lopek xwîna ku birije ber- 


pirsyar in. Çimkî çareserî li 
ber derî ye. Gel çareseriyê 
dixwaze. 

Di amadekirina makeqa- 
nûna nû de, partiya we û 
BDP dikarin li ser kîjan 
xalan li hev bikin? 

Birêz Serokwezîr got, wê 
hemû kes bikaribin xwe di 
nava vê makeqanûnê de bi- 
bînin. Ev gotin, hemû tiştî 
eşkera dikin. 

Perwerdehiya zikmakî û 
ravekirina welatîbûnê bi 
pirsgirêk in. Gotinên Se- 
rokwezîr wê van pirsgirê- 
kan jî çareser bike? 

Birêz Serokwezîr jî behsa 
ravekirina welatîbûna Tir- 
kiyeyiyê dike. Her wiha 
divê di temsîliyetê de eda- 
let pêk bê. Birêz Serokwe- 
zîr got, em dikarin benda 
hilbijartinê jî çend puan 
kêm bikin. Bi vê gotinê, de- 
riyê çareseriya bendê vebû. 
Her wiha tişteke girîng jî 
bihêzkirin û xurtkirina rê- 
veberiyên herêmî ye. Li 
gorî hinekan navê vê Xwe- 
seriya Demokratîk, li gorî 
hinekan eyalet û li gorî hi- 
nekan jî federasyon e. 
Mirov dikare vê yekê di 
nava welatekî unîter de, li 
ser bingeha welatîbûna 
wekhev û xwebirêvebirina 
di cih de çareser bike. Jixwe 
Pêşnûmeya Reforma Rêve- 
beriyên Herêmî li ser ma- 
seya hikûmetê ye, di rojeva 
hikûmetê de ye. Ji bo lihev- 
hatinê divê herkes gavek 
paşde bavêje. 




Ji bo reklam, dîzayn û çapkirinê 
em di xizmeta v re de ne. 

Rek ma televizyon û rojnameyan, flayer, 
afîş, name, eşyayên xelatan, kovar, 
pirtûk, malperên înternetê, dawetname...htd. 
Bi kurtasî ji bo her pêwîstiyek we 
di aliyê reklam û çapkirinê de... 

Hûn jî xwe bighînin me... 

Hûn jî cihêwaziyê hîs bikin! 

Çawa? 

Yanî divê kesên ku dibê- 
jin Xweseriya Demokratîk 
gavek paşde bavêjin. Divê 
hikûmet jî di warê reforma 
rêveberiyên herêmî de 
gavek pêş de bavêje. Di vir 
de mirov dikare xaleke 
hevpar bibîne. Du mijarên 
nîqaşê dimînin. Pirsgirêka 
perwerdehiya zikmakî. Li 
gorî CHP'ê jî hîndekariya 
zikmakî. AK Partî difikire 
ku kurdî bibe dersa hilbijêr. 
Lê kurd jî perwerdehiya zi- 
manê zikmakî dixwazin. 

Lihevhatin wê li gorî kê çê- 
bibe? 

Divê standardên demo- 
kratîk bên lêkolînkirin û 
mînakên li Rojava jî bên ve- 
kolînkirin. Pêwîst e daxwa- 
zên gel bi cih bên û ji van 
daxwazan re çareseriyek 
bê dîtin. Pirsgirêka herî dij- 
war bêçekkirina PKK'ê ye. 
Pirsgirêka întegrasyona bi 
jiyana siyasî, civakî ye. 

Ev ê bi kîjan rêbazê bê ça- 
reserkirin? 

Ev girêdayî makeqanûnê 
ye. Meseleyeke teknîkî ye. 
Muxatabên vî karî hene. 
Divê muxatabê vê pirsgi- 
rêkê jî li ser rêbaza çarese- 
riyê razî bibin. 

15'ê Hezîranê hat. Hûn bi 
fikar in? 

Gotinên Serokwezîr ên di 
balqonê de daxwazên 15'ê 
Hezîranê bersivand. 

We nekarî 330 parlamen- 



teran derxînin. Hejmara 
BDP'yiyan jî têrî 367'an 
nake. Divê hûn ji CHP'ê jî 
piştgirî bigrin... 

Hemû partî niha muh- 
tacê hev in. Ev yek ji bo li- 
hevhatinê tiştekî baş e. Lê 
luksa ti kesî tune ye, ji li- 
hevhatinê bireve. 

Muxatabê tun- 
diyê PKKye. Lê 
muxatabê çare- 
serkirina pirsgi- 
rêka kurd gelê 
kurd e. 


Hevdîtinên bi Abdullah 
Ocalan re erênî ne yan na? 

Muxatabê tundiyê PKK 
ye. Lê muxatabê çareserki- 
rina pirsgirêka kurd gelê 
kurd e. Daxwazên sereke 
yên hevpar ên gelê kurd, di 
çarçoveya standardên de- 


mokratîk de divê bên bici- 
hanîn. Ji bo vê yekê hewce- 
darî bi muxataban tune ye. 
Lê PKK aliyekî tundiyê ye. Ji 
ber vê yekê mutaxabê çare- 
serkirina tundiyê jî PKK ye. 
Ji ber vê yekê li cîhanê ev 
pirsgirêk çawa çareser 
bûne, li wan welatan sazi- 
yên dewletê çawa hevdîti- 
nan pêk anîne, divê 
hevdîtina bi PKK'ê re jî 
wisa be. Ger mirin çênebin, 
divê hevdîtin pêk bên. 

Hûn weke parlamenterekî 
kurd ê AKP'ê xwe weke 
muxatabê pirsgirêka kurd 
dibînin? 

Me ji vî gelî ray wergir- 
tiye. Helbet em muxatab in. 
Em ji diyaloga bi BDP û 
CHP'ê re amade ne. Diyalog 
şert e. Kî çareseriyê dix- 
waze, divê diyalogê bi pêş 
bixe. 

Hevpeyvîn: Bawer Çem 


Kurdekî xelata “baştirîn 25 
penaberên salê li Kanada" stand 


Kanada (Rûdaw) - Kur- 
dekî ji Başûrê Kurdistanê li 
Kanadayê xelata “baştirîn 
25 penaberên sala 2010'ê li 
Kanada" wergirt û dibêje: 
“Ev xelat diçe ji kesên ku 
cihê tiliyên wan li Kanada 
diyar e." 

Hebîb Weysî (35) beşê 
elektrîkê li kolêja endezi- 
yarî ya Zanîngeha Selahe- 
dînê xilas kiriye û berî 8 
salan çûye Amerîka da ku 
xwendina master xilas 
bike. Lê piştî xilaskirina 
qursa ziman weke penaber 
berê xwe daye Kanada, ji 
ber li gor Hebîb “li Kanada 
şansê wergirtina îqamê zê- 
detir bû." 

Niha nêzîka 20 hezar 
Kurd li Kanadayê dijîn û bi 
gelemperî li bajarên To- 



Hebîb Weysî li ser kelekekê 


ronto, Montrêal û Vancou- 
ver dijîn. Çend cihên diyar 
ên Kurdan li van bajaran 


hene ku li wan kom dibin, 
nemaze li komeleyêna 
kurdî li Toronto, Montrêal 
û Vancouver. Piraniya Kur- 
dên Kanada ji Bakurê Kur- 
distanê ne, rêjeyek jî ji 
Rojhilat û Başûrê Kurdis- 
tanê ne. 

Hebîb yekemîn Kurd e ku 
li Kanadayê vê xelatê wer- 
digire: “Min zêdetir mîna 
Kurdekî ev xelat wergirt. 
Xelatê dengekî mezin di 
medya kanadî de veda. Di 
dema dayîna xelatê de pir 
kêfxweş bûn ku Kurdekî ev 
xelat standiye. Evyek xiz- 
meta nasandina Kurdis- 
tanê dike, lewma li her cihê 
Kurd lê bin, divê mînakeke 
baş bin û biselimînin ku 
kêfa Kurdan ji pêşketinê re 
tê." 

Hevpeyvîna Hefteyê 


RÛdaW I Hejmar 100 


Serokê Parlamentoya Herêma Kurdistanê Kemal Kerkûkî derbarê cîbicîkirina maddeya 140: 


Dema daketina ser kolanan e 
û tahemûl nemaye 

►Çênabe zêdetir sebirê bigirin li ser bicihkirina madeya 140ê. 

►Cîbicîkirina madeya 140ê di destpêkê de pir hêsan bû, 
lê me pir îraq liberçav girt. 

►Eger cîbicîkirin zêdetir paşbikeve xelk bi xwe wê Kerkûkê 
vegerîne ser cihê ku bi wan baş e. 



C ivata siyasî ya Erebî 
li Kerkûkê, berî 
çend rojan daxuya- 
niyek dijî gotinên 
Serokê parlamen- 
toya Kurdistanê Kemal Kerkûkî 
belav kirin. Kerkûkî gotibû ku 
eger êdî cîbicîkirina madeya 
140ê bê paşxistin xelk weke gelê 
Tunûs û Misirê wê dest bikin bi 
mangirtinan bo bicihkirina madê. 
Kemal Kerkûkî di hevpeyvînekê 
de li gel Rûdawê dibêje, ew den- 
gên weke civata siyasî ya Erebî li 
Kerkûkê "dengên nexweş û kêm” 
in, herwiha bi baweriya wî xwe- 
pêşandan û mangirtina xelkê 
Kerkûkê hikûmeta îraqê neçarî 
cîbicîkirina madeyê dike û dibêje: 
"Ev li pêşiya me heye û hemû 
dem jî jê re guncav e." 

Rûdaw: Bi raya we, teqînên vê 
dawiyê yên Kerkûkê dirêjiya yên 
berê ne, yan acendayeke taybet 
li pişt wan hebû? 

Kemal Kerkûkî: Li her cihekî, 
terorist hewl didin tevliheviyan 
derxin û heta ji wan tê xelkê diku- 
jin. Ji aliyê paşmayên Baasê û şo- 
venên ku naxwazin demokrasî, 
federalî û bihevrejiyan hebe û 
dixwazin îraq vegere serdema ta- 
rîtiyê jî hêsankarî jî terorîstan re 
tên kirin 

Serokê Komîteya Cîbicîkirina 
Madeya 140ê Rayîd Fehmî di- 
bêje: Ji bo bicihnekirina madeyê 
aliyên derveyî rêgirên xurt in, bi 
raya we jî wisa ye? 

Hewldanên zêde hene bo bicih- 
nekirina madeya 140ê, lê eger em 
bi xwe ciddî bin û jê re kar bikin, 
bila her hewldan û dengê derveyî 
bo bicihnekirina wê hebe. Kêmasî 
li Bexda ye, eger li wir rewş baş 
be û niyeta baş hebe, tê bicihki- 
rin. Ji ber madeyeke destûrî ye û 
ew kêşe çareser dike. Ewên ku 
hewldana bicihnekirina vê ma- 
deyê dikin naxwazin kêşe çareser 
bibe û dixwazin her bimîne, nax- 
wazin li îraqê bihevrejiyan û de- 
mokrasî hebê. Destê derveyî 
hebe yan nebe, divê em hewlda- 
nên xwe bikin. Divê em bo bicih- 
kirina madeyê her mêkanîzimekê 
pêk bînin û paşguh nexin. Berde- 
wambûn li ser wê rewşê berde- 
wambûn e li ser zulm û nebûna 
dadweriyê, ev jî nabe. 

Hûn rola nûnerên Kurd di hewl- 
danên bo bicihkirina madeya 


140ê de çawa dibînin? 

Hemû ne weke hev in, em nika- 
rin bêjin hemû baş in û nikarin 
bêjin hemû lawaz in. Em dixwa- 
zin hevahengiyeke xurt li gel nû- 
nerên Kurd li Bexda çêbikin û li 
gel dezgehên din yên îraqê jî. Em 
amade ne û baştir jî xwe jê re 
amade dikin, lê pêşiya me ne zelal 
e. Li îraqê rewş ewqasî xirab e ku 
kes hesûdiya wê nake, rewşa 
îraqê aloz e ji bilî Herêma Kurdis- 
tanê. Eger ne ji rola cenabê se- 
rokê Herêma Kurdistanê bûna, 
dibe ku hikûmeta îraqê pêk ne- 
hata û berbi riyeke din biçûya. 

Di daxuyaniyeke rojnamevanî de 
we got eger rewşa Kerkûkê bi vî 
rengî berdewam be û bicihkirina 
madeya 140ê zêdetir paşbikeve, 
mangirtin û nerazîbûn weke Sû- 
riye, Misir û Tunusê wê derk- 
evin, vê ya jî Ereb nîgeran kirin. 
Raya we çi ye? 

Nabêjim Ereb, ji ber beşekî 
zêde yê Ereb, Turkmen, Keldan, 
Suryan, Aşûrî û Ermeniyên Ker- 
kûkê weke me hez dikin paşero- 
jeke baştir, aramî û bihevrejiyan 
hebe, lê hinek kes hene bo berje- 
wendiyên taybet û bidestveanîna 
hinek destkeftên siyasî û îdarî ji 
xwe re li ser hisabê xelkên wî ba- 
jarî, dengekî nexweş dûr ji yasa û 
destûr bilind dikin, dixwazin 
rewşê wisa nîşan bidin ku eger 
made hat bicihkirin, wê rewş têk 
here. Berjewendiyên îraqê û ji- 
yana xelkê girîng nabînin, hergav 
daxuyaniyên tundûtûj didin û 
weke ku eger xelk sibe di referen- 
dumê de biryar dan bên ser He- 
rêma Kurdistanê, weke 
parçekirina îraqê dibînin. Ew nê- 
rînên wan çewt in û ne di berje- 
wendiya îraq û cîbicîkirina 
destûrê de ne, lê di berjewendiya 
têkçûna aramiya deverê de ne. 
Pêwîst e rêz li destûrî bê girtin ku 
ji sedî 80ê xelkê îraqê dengê xwe 
li ser dane, cîbicîkirina madeya 
140ê pir hat paşxistin, eger zêde- 
tir paş bikeve, bersiva hikûmetê 
jî ne erênî be, wê xelk bi xwe wê 
vegerînin ser wî cihê ku baş dibî- 
nin, ew xelk jî ku dakeve ser ca- 
deyan ne ji bo guherandina 
dewletê û hikûmetê ye, lê bo 
made bê bicihkirin û mafê wê 
xelkê lê bê vegerandin. Dibêjin cî- 
bicîkirina madeya 140ê kêşeyên 
wan deveran zêdetir dike, bero- 
vajî wê aramiyê li wan navçeyan 
bicih bike. 


Hûn helwesta Nurî el Malikî 
çawa dinirxînin? 

Ez piştrast im ku îro li Rojhilata 
Navîn zimanê yasa, girêdana bi 
rêbazên demokrasî û destûrê 
heye. Destûrek demokratîk a fe- 
deral rê ji bo çareseriya pirsgirê- 
kan daniye. Eger neyê cîbicîkirin, 
wê demê wê xelk deshilatê neçar 
bikin û cîbicî bikin. Birêz Malikî li 
gel cîbicîkirina wê maddeyê ye, 
min bi xwe li gel axivî û ji min re 
got, ez li gel cîbicîkirina wê mad- 
deyê me. Malikî ji dil dixwaze 
sozên ku ji Kurdan re daye, cîbicî 
bike. Rewşa îraqê aloz e û tenê 
navê îraqê dewlet e, lê wê heta 
kengê aloziya îraqê bibe sedemê 
cîbicîkirina maddeya 140'ê. 

Ew biryara hatina ser cadeyan, 
biryara serkirdayetiya Kurd e 
yan jî pêşniyara weye? 

Min herdemê gotiye gel dikare 
mafê xwe yê rewa bi dest bîne û 
rêya herî baş ji bo cîbicîkirina 
maddeya 140 bêyî xwîn rijandinê 
ye. Niha jî rojane kesên ji wan 
navçeyan tên gel min, sebra wan 
nemaye û êdî tehemûla vê rewşê 
nakin. Maddeya 140 tenê ji bo wê 
yekê hatiye danîn ku tanzîmatê 
bidin xelkê. Eger xelk jî neçe û 
maddeyê jî cîbicî neke, wê her 
zilm û bê edaletî berdewam be. 
Dîtina me jî li gel wê yekê ye ew 
madde pir paşve ketiye, pêwîst e 
zû bê cîbicîkirin û xelê Kurdis- 
tanê jî ji bo cîbicîkirinê amade ye. 

Vejandina hatina ser cadeyan a 
Kurdan di demekê de ye, Kurdan 
berî demekê postê Serokê Civata 
Parêzgeha Kerkûkê daye Tirk- 
menan. Çima di vê demê de? 

Dema me ew post da Tirkme- 
nan, ev nîşana niyeta paqij e. Ji 
ber metirsiya Kurdan li ser ti kesê 
nîne, li fermangehên Kerkûkê 
gelek tevlîbûna Tirkmenan li ber 
çav hatiye girtin. Piraniya birayên 
Tirkmen li gel asayîkirina rewşê 
ne. 

Heta niha jî wekî tê gotin milmi- 
lanêya YNK û PDK'ê zerer gihan- 
diye Kerkûkê, dema wê nehatiye 
bi dawî bibe? 

YNK, PDK û aliyên din eger mil- 
milanêyek paqij bikin asayî ye, lê 
ger li ser hesabê neteweya me be 
xirab e. Di hilbijartina parlemen- 
toya îraqê de hinek alî bi tenê 
beşdar bûn û zerer li Kurdan 
kirin. Li gel hemû milmilanêya 


Dema şîdetê der- 
bas bûye. Gel di 
nava 17 rojan de 
rejîma Mubarek 
guherand. Kerkûk 
jî wê bi gel bê 
standin. 


YNK, PDK û çend aliyên din, Kur- 
distanî bi hev re beşdar bûn û ya 
girîng ew e ku bi lîsteyekê beşdar 
bûn û çarenivîsa gelekê li ber 
çavan bû. Em çend li Kerkûkê 
Kurdistanîbûnê bikin, em ewqas 
xizmetê ji bo pirsa Kerkûk û pro- 
seya demokrasî dikin. 

Berî demekê Serokwezîrê Brî- 
tanya yê berê Jean Makers ser- 
dana Herêma Kurdistanê kir, 
helwesta Brîtanya li ser mad- 
deya 140 ne diyar e. We li gel 
behsa vê yekê kir? 

Pirsa Kerkûkê pirsgirêkek 
navxweyî ya îraqê ye, lewra 
hinek ji wan bi şaşî têdigihin û 
hinek bi ragihandinê bandor 
bûne, lê çi berpirsê cîhanê yê bê 
vê derê ez ê rewşê jê re eşkere 
bikim. Lê ger hikûmetek îraqê gi- 
rêdayî destûr û yasayê hebe, em 
dikarin wê maddeyê cîbicî bikin. 
Bandora Amerîka, Tirkiye, îran û 
Fransa heye, giranî û rolê wan 
heye. Ew jî dibêjin meseleya Ker- 
kûkê meseleyek navxweyî ya 
îraqê ye, maddeya 140ê jî mad- 
deyek destûrî ye, pêwîst e rêz li 
destûra îraqê bê girtin û ew 
madde jî bê çareserkirin. Ji des- 


pêkê ve çareserkirina maddeya 
140ê pir hêsan bû û çiqas paşve 
ket aloztir bû. Me jî zêde rewşa 
îraqê li ber çavan girt û pêwîst 
nedikir vê yekê zêde bikin. 

Nêrînek heye û dibêje tenê Ker- 
kûk bi şer dikare bikeve ser He- 
rêma Kurdistanê, nêrîna we çi 
ye? 

Dema şiddetê derbaz bûye. Dilê 
me nexwest em li ser Kerkûkê şer 
bikin û rojane şehîdên pêşmerge 
biçin nava malbatan. Şer û kuş- 
tina li gel beramber, ew tişt der- 
baz bûne. Gel di nava 17 rojan de 
Mûbarek guherandin, tevî ku bi 
salan bû artêşa Misrê hewl didan, 
nedikarîn Mûbarek biguherînin. 
Niha jî dema wê yekê ye ku em 
dakevin ser cadeyan, li ser cade- 
yan rûnin û wekî Gandî bikin. 
Rêya herî baş a ji bo cîbicîkirina 
maddeya 140 û bi destxistina 
mafan, daketin û rijana ser cade- 
yan e, ev hemû jî li pêş in û hemû 
dem jî guncav e. Niha rewşek din 
heye û çekek bi hêztir jî heye, ew 
jî gel e. Kerkûk wê bi gel bê stan- 
din. Bi wê yekê ku di nava bazarê 
de rûne, hemû çûyînhatin û karên 
îdarî li wî bajarî felc bikin û jê re 
bêjin, mafê min e û ez dixwazim. 
Ez we piştrast dikim eger refe- 
randûm jî neyê kirin, wê xelk bir- 
yara xwe bide. 

Eger heta vekêşana hêzên Ame- 
rîka ji îraqê, maddeya 140 ê neyê 
cîbicîkirin, piştî vekêşanê ne 
zehmetir e? 

Bi baweriya min berî vekişanê 
baştir e, ji ber Amerîkî ji bo ra- 
westandina aramiyê faktorek in û 
li vê navçeyê bandorek wan heye. 

Hevpeyvîn: 

Hêmin Baban - 

Hêvîdar Ehmed 


Wêne: Rûdaw 









Wêne: Rû 


Aborî 


Li gor agahiyên alîkarê Talabanî yê Karûbarê Bazirganiyê: 



1400 milyoner li 


bazirganî yên Silêmanî û bazirga- 
nan heye. Bi berçavgirtina pro- 
seya hilberîn, bazirganî û 
pêşveçûna aborî ya li Herêma 
Kurdistanê, ew texmîn dike ku 
heta çend salên din hejmara mil- 
yonerên Silêmanî bigihe 2 hezar 
kesî û dibêje: "Dema ku pêşve- 
çûna aborî û hilberînê lez bibe, 
peywendiyên bazirganî û hilbe- 
rîna ligel derve berfirehtir bibe, 
wê hêjmara milyoneran jî zêdetir 
bibe.” 

9780 şîrket li Herêma Kur- 
distanê kar dikin 

Ji bo mîsogerkirina hêjmaran, 
Ebdullah Hacî Seîd bal dikişîne 
ser îstatîstîka şîrketên ku niha li 
Herêma Kurdistanê karê hilberîn 
û sermayedariyê dikin: “Niha li 
Herêma Kurdistanê 9 hezar û 
780 şîrket kar dikin. Ji van 1064 


distanê hêjmarek zêde ya milyo- 
nerên dolaran peyda kiriye û roj 
bi roj hêjmara wan zêdetir dibe. 

Alîkarê Sekreterê Giştî yê Ye- 
kitiya Nîştîmaniya Kurdistan 
Celal 


Newzad Mehmûd Silêmanî 

A lîkarê Talabanî yê 
Karûbarên Bazir- 
ganî ji Rûdawê re 
da zanîn ku tevgera 
bi lez û berdewam- 
bûna bazirganî û hilberîna li Kur- 


yê bo 
Karû- 
b a r ê n 
Bazirganî, 
Ebdullah Hacî 
Seîd dibêje: 
"Berî sê 
salan li Si- 
lêmaniyê 
hêjmara milyonerên dolaran 
1000 kes derbaz kiribû, lê em 
niha dikarin bêjin, li bajêr 1400 
milyonerên dolaran hene. Berî sê 
salan milyarderên me yên dola- 
ran tune bûn, lê niha çend milyar- 
derên me yên dolaran jî hene.” 

Peywendiyek rasterast a Eb- 
dullah Hacî Seîd ligel karûbarên 


Silêmaniyê hene 



biyanî ne û yên din xwemalî ne.” 

Lê di heman demê de gazincên 
ji Hikûmeta Herêma Kurdistanê 
zêde dibin ku bêkarî bilind bûye. 
Endamê Polîtborûya YNK'ê Se'dî 
Ehmed Pîre di vê derbarê de di- 
bêje: "Beşek ji dewlemendên me 
pereyên xwe dibin Dûbaî, 
Emman û li wê derê kar dikin. 
Agahdariya wan ji wê yekê nîne 
ku li vê derê pêwîstiya gel bi çi 
heye, nizanin li Kurdistanê av û 
elektrîk çawa ye.” Se'dî 
Pîre bi pêla 
anîna karke- 
rên biyanî 
dilteng e û 
dibêje: "Ji 
Medxeşqer 
mirovan ji bo 
karkertiyê 
tînin û xelkên 
me jî ji bo bibin 
polîs û feraşên 
bistanan ketine rêzê 


Pîre herwiha derbarê 
wergirtin û cîbicîkirina p 
jî rexne li hinek şîrketan dike û 
got ku "hinek ji wan peymana 
projeyekê werdigirin û peymanê 
didin kesek din û ew jî difiroşe. 
Bi vî awayî hêj kar destpêneki- 
riye, sedî 10'ê pereyê projeyê tên 
xerckirin jî.” 


jeyan 


Piştî vegera ji Qeterê 


Federasyona Jinên 
Karsaz damezirandin 



Jinên Kurd ên karsaz 
bo danasîna aboriya 
Kurdistanê çûn Qe- 
terê û bi projeyek gi- 
rîng vegeriyan 


Hêmin Xoşnaw 

P ênc jinên Kurd tevlî duyem 
sempozyûma navdewletî ya 
jinên karsazên Qeter bûn. Wan 
piştî vegera xwe Federasiyona 
Jinên Karsazên Kurdistanê da- 
mezrandin û niha federasyona 
wan çaverêya moleta Wezareta 
Navxwe ye da ku dest bi kar 
bike. 

Ev kongre di rojên 17 û 18'ê 
meha borî de, li bajarê Doha ya 
paytexta Qeterê bi beşdarbûna 
bi dehan jinên sermayedar bi- 
rêveçû. Pênc jinên Kurd jî tê de 
beşdar bûn, ku ev bûn: Xwediya 
şîrketa Tigris Ferda Cemîl Paşa, 
parêzera rawêjkar Jiyan Ezîz 
Gerdî, seroka rêxistina şiyansa- 
ziya jinan Sozan Arif, parlamen- 
ter Tara Esedî û xwediya 
xwendingeha bilind a sivîl Ti- 
rîske Esedî. 

Sempozyûma Qeter bo jinên 
karsaz ku di sala 2001'ê de ha- 
tiye damezrandin, çend jinên 
sermayedar ên Qeterê lixwe di- 


gire û rasterast ji aliyê Şêxe 
Moze ya hevjîna mîrê mîrnişîna 
Qeterê û bankên navdar ên Qe- 
terî piştgiriya wê dikin. 

Parêzer Jiyan Ezîz Gerdî der- 
barê vexwendina wan a sem- 
pozyûmê got: "Her çiqasî em bi 
nûnertiya jinên Herêma Kurdis- 
tanê hatibûn vexwendin, lê ji 
ber karkirina me weke tîmekê 
bi hevre, hisabê nûnertiyê ji me 
re hat girtin.” 

Ferda Cemîloglu ku şirketa ^ 
wê çend projeyên bînasaziyê li 3 
Herêma Kurdistanê bicih ki- % 
rine, gotinên Jiyan Gerdî piş- <J 
trast dike û dibêje: "Pêşî 
Meysun pirsiyar ji min kir, min 
jî got naxwazim bi tenê nûner- 
tiya xwe bikim. Lê eger semîne- 
reke min hebe û bikarim li ser 
rewşa Herêma Kurdistanê û 
şert û mercên jinan biaxivim, 
wisa beşdar dibim.” 

"Jinên Kurd ji yên Qeterê 
pêşketîtir in" 

Ferda Cemîloglu ku malbata 
wê ji Bakurê Kurdistanê ye, 
got: "Jinên Kurd di aliyê hişya- 
riya civakî, fikirî û çandî de pir 
ji jinên Qeterê pêşketîtir in. Di 
nav me de hinek kes hebûn 
wiha bawer dikirin ku divê em { 
pir tiştan ji wan fêr bibin, erê çi ! 


ezmûneke wan heye ku em ji 
wan fêr bibin? Ew kesên pro- 
fesyonel ji derve tînin û wan 
didin xebitandin. Lewma bi ba- 
weriya min jinên Qeterê pir tişt 
ji me wergirtin. Herwiha fahm- 
kirin ku Kurdistan bo aboriya 
azad cihekî baş e.” 

Cemîloglu di roja duyem a 
sempozyumê de semînerek li 
ser şirketên xêzanî pêşkêş kir. 
Jiyan Gerdî li ser semînera Ce- 
mîloglu got: "Semînera Ferda 
xanimê pir bala jinên amade 
kişand. Herwiha di gengeşe û 
rûniştinên du û sê alî de me 
agahî derbarê Kurdistan, bussi- 
nes û jinên Kurd de dane wan.” 


Cilên Kurdî bala her kesî 
kişandin 

Jiyan Ezîz Gerdî û Tara Esedî 
bi cilên Kurdî tevlî sempoz- 
yûmê bûn, vê jî wisa kir şanda 
Kurd zêdetir bala jinên amade 
bikişîne. Cemîloglu dibêje: 

"Jiyan û Tara pêşdem gotin em ê 
cilên Kurdî li xwe bikin. Bi rastî 
vê yekê jî bandoreke zêdetir li 
ser nasandina jin û çanda Kurdî 
kir.” 

Piştî ku ev jin ji Qeterê vegeri- 
yan, ji bo gotûbêjkirinê li ser 
damezrandina rêxistineke aborî 
ya jinan li Kurdistanê bi hev re 
civiyan. Van gotûbêjan bi xwe re 


ramana damezrandina Federas- 
yona Kurdistanê bo Jinên Kar- 
saz, anî. 

Bername amade ye 

Jiyan Gerdî got: "Bandora 
sempozyûma Qeterê wisa li me 
kir ku ramana damezrandina vê 
rêxistinê bikin. Bernameya vê 
rêxistinê xilas bûye û bi mebesta 
wergirtina moletê me şandiye ji 
Wezareta Navxwe re.” Lê Ferda 
Cemiloglu dibêje berî civîna Qe- 
terê jî ev raman hebû: "Piştî ci- 
vîna Qeterê yek ser me hewl da 
vê ramanê ku demek bû li ba 
min çêbûbû, bicih bînin.” 

Bi bisikletê ji Norwêcê berbi 
Parlamentoya Ewrûpayê birêdikeve 


Norwêc (Rûdaw) - Kurdekî ji 
Rojhilatê Kurdistanê bi me- 
besta piştgirî û berbijêrkirina 
Mihemed Sedîq Kebûdwend ji 
bo Xelata Nobelê ya Aştiyê, her- 
wiha ji bo piştgiriya girtiyên si- 
yasî yên Kurd li îranê bi 
bisikletê berê xwe ji Norwecê 
dide Parlamentoya Ewrûpayê li 
paytexta Belçîka Brukselê. 

Suleyman Çûkelî yê çalak- 
vanê sivîl ku niştecihê Norwêcê 
yê, wê roja 18/6/2011'ê, di saet 
12'ê de ji bajarê xwe Tronde- 
heimê bide rê. 20/6/2011 wê 
weke roja cîhanî ya piştgiriya 
girtiyên siyasî li îranê bi piştgi- 


riya gelek saziyan li gelek wela- 
tan bê pêşwazîkirin. 

Çûkelî wê qasî mehekê di 
rê de be û rêya wî jî nêzîkê 
2200 kilometre ne. Armanca 
wî ew e ku bi vê çalakiya xwe 
dengê Kurd û girtiyên siyasî 
ku di bin zext û metirsiyên 
mezin de ne, bighîne raya giştî 
û navendên mafên mirovan û 
xelkê Ewrûpayê û ji rewşa wan 
girtiyên siyasî agahdar bike: 
"Ez dixwazim Mihemed Sedîq 
Kebûdwend ku ev çend salan di 
zîndana Evîn a Tehranê de girtî 
ye, ji bo Xelata Aştiyê ya Nobelê 
ya 2011 bê berbijêrkirin. 


Dalkurd di maçên xwe de pankarta Rûdawê jî daliqîne. 

Me sezono borî 700 hezor Euro mesref kir" 


Azad Dîcle 


îma Kurd a futbolê 
Dalkurd ji Rûdawê 
re behsa mesref û 
dahatuyên xwe kir 
û derket holê ku 
her çiqas Dalkurd di lîgeke jêr 
de cih bigire jî wek klûbeke 
normal mesrefên wê zêde ne. 
Serokê Klûbê Ramazan Kizil ra- 
gihand wan di sezona borî de 
ligel mûçeyên leystikvanan û 
kirêya saheyan, zêdeyê 700 
hezar Euro mesref kirine. Kizil 
daxuyand ku wan ji sponsoran 
jî ew qas dahatu wergirtine. 


Dalkurd hefta borî maçeke krîtîk 
leyîst û dijberê xwe Vasalunds BK1- 
0 têk bir û hêviya şampiyontiyê zêde 
kir. Gola Dalkurdê leystikvanê Ken- 
yayî yê defansê Robert Momba 
Mambo avêt. Tevî vê golê bû 5 gol ku 
Mambo di vê sezonê de davêjin. 
Duyem golvanê Dalkurdê jî leystik- 
vanê Libnanî Ehmed Awad e û ew jî 
xwediyê 5 golan e. Leystikvanê seqet 
ê forvet Nedîm Xelîlovîç di maça 
dawî de weke 20 deqeyan leyîst, lê 
kêmaniya forvetên Dalkurdê hê jî di- 
dome. 

Serokê Klûbê Ramazan Kizil ji Rû- 
dawê re ragihand ku ew her diçin 
kaliteya futbola xwe bilind dikin û hê 


li pêşiya wan 17 maç hene. Dalkurd 
ji 9 maçan 14 pûan standiye û di rêza 
8.mîn de cîh digire, lîderê tabelleyê jî 
ligel 21 pûanan Umea FC ye. 

"12 leystikvanên me 
mû^ distînin" 

Serokê Klûbê Ramazan Kizil 
da zanîn ku ji nîvî zêdetir leys- 
tikvanên Dalkurdê mehane 
mûçe distînin û got ev jî di nav- 
bera 500 û 2500 Euro de ye. 
Kizil wiha axivî: "Ji 22 leystikva- 
nên me 12 kes, ên ku me bi wan 
re peyman îmze kirine û biyanî 


ne, ji klûbê mûçe distînin. Leys- 
tikvanên me yên ku ji tîma me 
ya jêrxane tên ew bi dil dileyî- 
zin. Em tenê mesrefê xwarin û 
cil û solên wan didin.” 

Saheya Dalkurdê tune 


Kizil daxuyand ku ji ber sa- 
heya Dalkurdê tuneye ji bo an- 
trenman û maçan ew gelek 
mesref dikin. Kizil wiha axivî: 
"Em serê her maçekî 1000 Euro 
didin, ji bo antrenmanan em 
dîsa pere didin. Sala borî mes- 
refa saheyan, a leystikvanan û 


mêçeyê leystikvanan hemû giha 
derdora 700 hezar Euro. Lê 
dewletê tenê 5 hezar Euro alî- 
karî da me. Lê dema ku em têk- 
evin nav lîga Alsvenskan wê 
dewlet salane 500 hezar Euro 
alîkarî bide me.” 

Kizil ji dezgehên Kurd ên 
bakur û başûr gazincan kir ku 
ne alîkariya wan dikin ne jî ber- 
sivê didin daxwaziyên wan. 

Dalkurd vê heftê di 19'ê He- 
zîranê de li bajarê Orebro bi 
tîma BK Forward re dileyîze. 
Pûanên Forwardê 13 ne û li dû 
Dalkurdê di rêza 9.mîn de cîh 
digire. 


Karsaz dixwazin xwedî li 
Diyarbakirsporê derkevin 


Amed (Rûdaw) - Diyarbakirspor 
hefta borî bi daxuyaniya fermî ya 
Federasyona Futbolê ya Tirkiyê 
ve (TFF) kete lîga 2.min. Erganîs- 
por a ku di lîga amator de sezo- 
neke serkeftî derbas kir di heman 
daxuyaniyê de derbasî lîga 3.bû. 
Li gor nûçeyek a malpera Diyar- 
bakirspor a fermî www.diyarba- 
kirspor.org çendîn karsazên 
Amedî dixwazin di kongreya 
klûbê de xwe bidin pêş û ji bo se- 
zona nû rêveberiyeke nû damez- 
rînin. 

Li gor heman nûçeyê wê kon- 
greya vê heftê encam nede û ji 
ber tevlîbûna kêm rêveberî neyê 
hilbijartin lê dibe ku hefta pêşî 
kongreyek din bê lidarxistin û 
heta wê demê karsazên dilxwaz 
navê xwe eşkere bikin. Malper ji 


devê çendîn karsazan radigihîne 
ku ew dixwazin xwedî li Diyarba- 
kirsporê derkevin, ew ji sporê û 
bi taybetî ji futbolê haydar in û di- 
bêjin tenê karsazên Amedî dika- 
rin tîma xwe rakin ser piyan. 


Kurdekî Rojhilatê Kurdistanê 

Haşim Heme Ebdullah 


diçin serdana muzexaneyê. Şehên 
got: "Di dema destpêkirina werza 
xwendinê de mêvanên me zêde 
dibin, ew jî ji ber anîna xwende- 
karan a vê derê ye. Herwiha biya- 
niyên ku tên vê derê, serdana 
muzexaneyê dikin.” 

Şehên bo nasandin û nîşan- 
dana keleporên kevin, hevaltiya 
mêvanan dike û dibêje: "Defetera 
ku ji bo têbiniyên mêvanan hatiye 
danîn de tê nivîsin ku muzexane 
biçûk e û nivîsandinên li ser kele- 
poran bi awayek pêdivî mêvanan 
derbarê zanyariyan de têr nake.” 

Şano Kerîm (28) li gel birayê 
xwe Eyûb di nava muzexaneyê de 
temaşeyî cihên dîrokî dikir. Şano 


Ti qezenca muzexaneya 
Silêmanî nîne 


got: "Ev nêzî 4 sal in têm vê mu- 
zexaneyê, lê ez hest bi guhertinan 
nakim. Kelepor jî zêde nehatine 
guhertin.” Eyûb ji bo xwendina 
bilind çûye Hindistanê, baldariya 
wî li ser pêşneketin û biçûkatiya 
muzexaneyê hebû. 


Siyasetmedar naçin muze- 
xaneyên bajarê xwe 


Wekî Rêveberê Muzexaneyê û 
xebatkara muzexaneyê Şehên di- 
bêje, ne tenê mirovên bajêr ên 
asayî naçin muzexaneyê, belkî si- 
yasetmedar jî ji bo temaşekirinê 
naçin muzexaneyê. Haşim Heme 


'Helebçe-Zarokên Winda' berendamê DGB ye! 


Alî Guler 


B elgefîlmê derhênerê 

Kurd Ekrem Heydo yê bi 
navê 'Helebçe-Zarokên 
Winda' tevlî 22. festîvala fîlman 
a Emdenê dibe û ji bo xelata 
Yekîtiya Sendîkayên Alman be- 


rendem e. 

Belgefîlmê Ekrem Heydo yê 
ku di meha Gulanê de di Rojên 
Belgefilman ên Amedê de xelat 
wergitibû, îjar diçê 22. Mîhrî- 
cana Fîlmên Emden-Norder- 
ney. Fîlm, di nav sedan fîlmên 
cîhanê de hatiye hilbijartin û 


di pêşbirka festîvalê de ji bo 
xelata mezin berendam e. 
Fîlmê Ekrem Heydo 'Helebçe- 
Zarokên Winda'di 16-18'ê He- 
zîranê de tê nîşandan. Fîlm 
behsa çîroka zarokekî Helep- 
çeyî dike ku 20 salan piştî 
komkujiyê malbata 


bîne. Helebçe-Zarokên Winda 
meha borî di festîvala Amedê 
de xelata fîlmê herî baş wer- 
girtibû. Derhêner Ekrem 
Haydo, derbarê berendamtiya 
fîlmê xwe li festîvala Emdenê, 
wiha axivî: "Festîvala Fîlman a 
Emdenê li Almanya mîhrîca- 


nek baş e. Ev 22 sal in tê lidar- 
xistin. Pêşkêşkirina fîlmê He- 
lebçe-Zarokên Winda gelek 
girîng e. Fîlm di nav sedan fîl- 
man de hat hilbijartin û ji bo 
xeletan ket nava pişbirkê. Rê- 
vebirên fêstîvalê ji fîlmê min 
kêfxweş in û şans didinê." 


Rêveberê muzaxaneyê: Di sala 2000'an de 
Celal Talabanî carek hat û êdî nehat. Jixwe 
Noşîrvan Mistefa qet nehatiye. 


Silêmanî (Rûdaw) -14'ê Temûza 
îsal, temenê muzexaneya Silê- 
manî dibe 50 sal. Li gor gotina rê- 
veberê muzexaneyê, niha 
muzexaneya Silêmanî li Kurdis- 
tan û îraqê tekane muzexaneye 
ku endamê Rêxistina Muzexane- 
yên Cîhanê be. 

Di dîtina temenê wê yê dirêj de, 
hê jî rûyê muzexaneya Silêmanî li 
ser biçûkiya cihê xwe û ji ber ke- 
leporên wê di nava dolab û ken- 
torên hinek kevin de hatine 
hilgirtin, sîmayê salên despêka 
avabûnê pê ve diyar e. 

Rêveberê Muzexaneya Silê- 
manî Haşim Heme Ebdullah di- 
bêje, me li gel Rêxistina Zanist û 
Hunerî ya girêdayî Neteweyên 
Yekbûyî (UNESCO) ji bo bi awa- 
yek şaristanî û pêşketî jê re ber- 
nameyek bê danîn, peyman 
îmzekiriye. Ji bilî bingeh danîna 
aliyê hûnerî, ew bername ji bo wê 
yekê ye ku mejiyên nû bo rêvebi- 
rinê bên mezinkirin: "Em ê di 
salên bê de bikin yek ji muzexa- 
neyên navdar ên Rojhilata Navîn.” 

Heme Ebdullah dibêje ku li 
Kurdistanê di warê muzeyan de 
şarezayiyek baş nîne. "Niha em 
pişta xwe bi şarezayên Îraqî û bi- 
yanî girê didin. Em dixwazin di 
wê bernameya nû de şarezayên 


xwemalî jî mezin bikin.” 

Grûbên pispor ava kirine 

Heme Ebdullah kêfxweş e ku 
beriya çend salan parçeyek cihê 
şûnwariyê biketa destê wan, ne- 
dizanîn çawa mamele li gel bikin: 
"Lê me niha ji xebatkarên xwe 
grûbên cûda-cûda ava kirine û ji 
bo çi tişta hat ber destê me, bixin 
ber destê yek ji wan grûban û bi 
hêsanî nas bikin.” 

Ji bilî ku muzexaneyên cîhanê 
cihê nîşandana dîrok û hunera 
gelan in, çavkaniya wan peydaki- 
rin û rakêşana geştyaran e. Tevî 
ku nîşandana muzexaneya Silê- 
manî heye, lê qezenca wê nîne. 
Rêveberê Muzexaneya Silêmanî 
bi xwe Beşa Arkeolojî ya Zanîn- 
geha Bexda xelas kiriye, dibêje ku 
zêdetir mêvanên wan biyanî ne. 
"Xelkên bajêr pir bi kêmî tema- 
şeyî parçeyên şûnwaran dikin.” 

Serdana zêde biyanî dikin 

Şehên Farûq li Beşa Rê Nîşan- 
dana Mêvanan xebatkarek a mu- 
zexaneyê ye, tekezê li ser wê yekê 
dike ku xelkên Silêmanî pir kêm 


Ebdullah dibêje: "Dr. Berhem û 
Hêroxan hatine muzexaneyê û 
gelek alîkariyê didin me. Sala 
2000'an dema muzexane hat nû- 
jenkirin, Celal Talabanî tevlî me- 
rasîma vebûnê bû û êdî nehat. 
Kek Noşîrvan Mistefa û berpirsên 
din jî qet nehatine.” 

Pê diçe ku cerê şikestî û pey- 
kerê kevin li gel hemû parçeyên 
şûnwariyê yên di salona dirêj û 
mezin a mûxexaneya Silêmanî de 
xistîn nava şûşeyê, ji ber pir kêm 
diçin serdana wê muzexaneyê. 


Wêne: Rûdaw 

Zîndaniyê Kurd serpêhatiya xwe vedibêje 


Ji Afganîstanê birin Guantanamo 


"Ducane yê Kurd" kî 
bû? Wî li Afganistanê 
çi dikir? Çima ew 
birin Afganistanê? 
Çima piştî heft salan 
azad kirin? Al-Qaîde 
digot ew sîxore, Ame- 
rîka jî di wê baweriyê 
de bû ku ew terorîste 


Belçîka (Rûdaw) - Di sala 2002'yê 
de ku hêşta birînên rûxana herdu 
bircên bilind ên bajarê New York di 
encama êrişa rêxistiya Al-Qaîde 
zuha nebûbûn, Hikûmeta Amerî- 
kayê wêneyên videoyê yên 5 "tero- 
rîstan" nîşanî medya cîhanî dan û 
gotin van kesan dixwestin kiryarên 
xwekujî yên nû dijî Amerîkayê pêk- 
bînin. Yek ji wan 5 kesan, xortekî 
Kurd bû bi navê Ebdulrehîm Eb- 
dulrezaq Cengo ku di nava Al- 
Qaîde de bi navê "Ducane yê Kurd” 
dihat naskirin. Ebdulrehîm piştî 7 
salan ji aliyê dadgeha Amerîkayê 
ve bêguneh hat nasandin û azad 
kirin. Wî di van rojan de pirtûkek 
belavkir û tê de bi hûrî behsa hemû 
tiştan dike: "Min li ser dîwarên zîn- 
danên Al-Qaîde bîna mirinê diki- 
şand. Li Guantanamo jî min xwest 
xwe bixeniqînim." 

Di van rojan de çapa yekem a 
pirtûka Ebdulrehîm Ebdulrezaq 
Cengo ket bazarên Belçîkayê. Ew 
di pirtûka xwe de behsa çawaniya 
gihiştina xwe bo Afganistanê dike, 
çawa bû "mucahid" di nava rêzên 
rêxistiya Al-Qaîde de, çawa bi ta- 
wanbariya sîxoriyê ji aliyê wê rê- 
xistiyê hat binçavkirin û li dawiyê 
çawa ji aliyê Amerîkayê bi tawan- 
bariya terorîstiyê hat girtin. 

Ebdulrehîm vedibêje ku ew rû- 
niştvanê welatê îmarat bû. Li gor 
axaftina wî di rojeke sala 2000'î 
de bavê Ebdurehîm dizane ku wî 
diravekî zêde bi deyn ji hevalên 
wî standiye, "ji ber wê yekê bavê 
min haşatî ji min kir û got: êdî tu 
ne kurê minî!" Ebdulrehîm dibêje 
ku piştî wê demê wî xwest biçe 
welatekî ewrûpî, lê plana wî ser- 
ketî nebû, "ez çûm buroya Nete- 
weyên Yekbûyî, lê qet bersiva min 
jî nedan. Min li deriyên gelek we- 
latan xist, bêyî ku ez bersivekê bi- 
girim." Ebdulrehîm li dawiyê fikir 
dike ku biçe balyozxaneya Afga- 
nistanê û li wir xwe weke pena- 
berekî Afganî bide nasandin ku 
pasporta wî tune û dixwaze ve- 
gere, "ev plan serket û ez şandim 
Afganistanê. Min dixwest ji wî 
welatê di cengê de berbi welatekî 
ewrûpî biçim." 

Tevlîbûna rêxistina Al- 
Qaîde 



Mîrekî Imaratî 
neçarî sîxoriyê 


D i belgenameyeke nehênî ya 
leşkerê Amerîkayê de, ku di 
malpera Malpera Wikileaks de 
hat belavkirin, serpêhatiya Eb- 
dulrehîm li zîndana Guantanamo 
ji zardevê lêkolerên amerîkî tê 
vegotin. Ew belgenameya ku dî- 
roka 30'ê Hezîrana 2008'ê li ser 
heye û mohra "nehênî" lê xistine, 
behsa wê yekê dike ku Ebdulre- 
hîm di sala 1977'ê de li gundeke 
navçeya Mêrdîn a Bakûrê Kur- 
distanê ji dayik bûye û "dayik û 
bavên wî Kurd bûn û di sala 
1980'yî de ji aliyê leşkerên Tir- 
kiyê hatine kuştin." Li gor wê bel-Ş 
genameyê piştî wê bûyerê 
Ebdulrehîm diçe Rojavayê Kur- 
distanê û li wir li cem "zirbav û 
zirdayîkekê" dijî. Zirbavê wî paşî 
diçe îmaratê û ji aliyê Amerîkayê 
weke zilamekî "Selefî" ku en- 
damê rêxistiya îxwan Muslimîn a 
Sûriyê bû didin nasandin. Pişt re 
Ebdulrehîm jî diçe îmaratê û li 
wir bi cîh dibe. Belgenameya ne- 
hênî ya leşkerê Amerîkayê behsa 
wê yekê jî dike ku ew xortê Kurd 
ji aliyê zirbavê xwe ve neçar di- 
mîne ku xwandinên Îslamî bix- 
wîne. Her ji zardevê Ebdulrehîm 
behsa çawaniya çûna wî bo Afga- 
nistanê dike. Li gor rapora ame- 
rîkî "rojekê şêxekî selefî yê 
îmaratê ku navê wî Sedîq Mihe- 
med bû ji Ebdulrehîm re dibêje: 
"ji ber ku tu Kurdî, tu wê bibî 


ew 

kiribû 


gelekî 




mucahidekî 
mezin." 

Tê gotin ku Ebdul- 
rehîm û hevalên wî 
şevekê ji aliyê mîrekî 
Îmaratî di hotêleke 
bajarê Ecman de tên 
mêvan kirin û li wir 
karê seksî digel çend 
jinan dikin û temamê 
bûyerên wê şevê 
bi kameraya vî- 
deoyê tên qeydki- 
rin. Paşî ew mîrê 
Îmaratî Ebdulrehîm 
neçar dike ku zaniya- 
riyan derbarê grûpên 
selefî yên îmaratê jê 
re kom bike û bide sa- 
ziya îstixbarata îma- 
ratê û gefa wê yekê lê kir 
ku eger ew wî karî neke, ew 
ê wan dîmenên videoyî bo 
zirbavê wî û kanaleke tel- 
evizyona Îmaratî bişîne. Bel- 
genameya amerîkî dibêje 
ku Ebdulrehîm her li ser 
wê bingehê razî dibe ku 
biçe Afganistanê û li wir 
zanyariyên derbarê Al- 
Qaîde kom bike, "qewl bû 
piştî temambûna wê ope- 
rasyonê 50 hezar Dolaran 
bidin Ebdulrehîm." Lê çareni- 
vîsa Ebdulrehîm bi şêweyekî 
din hat guhertin û piştî salên 
dirêj, ew li Belçîka diyar dibe. 

Li gor ku Ebdulrehîm vedibêje, 
ew li bajarê Celal Abad berpir- 
sekî Talîbanê nasdike û ew ber- 
pirs gelekî mendehoş dibe ku 
Ebdulrehîm li zanîngehê dersên 
Şerîeta îslamê xwendiye. Ew 
xortê Kurd bi rêya wî berpirsî di- 
gihe kampeke Erebên afganî li 
Kabûl ku navê wê "Mêvanxaneya 


Xulam Beççê" bû (Ew mêvanxane 
heman kampa rahênanê (fêr- 
bûnê) ya bi navê "Farûq" e û bi 
wê yekê tê nasîn ku bêtiriya ser- 
kirdên naskirî yên Al-Qaîde li wir 
hatine rahênan - Rûdaw). Di wê 
kampê de Ebdulrehîm dixwest 
rola "mucahîdekî" jê re bê dayîn 
û bê rahênan. Ew navê xwe yê 


Navê pirtûkê: 

Ji berzexa dojehê 
Ziman: 

Hollandî 


nehênî jî di nava Al-Qaîde de dike 
"Ducane yê Kurd", "lê li şûna wê 
wan ez kirim koleyê xwe. Tenê av 
bi min dianîn û aman bi min 
didan şûştin û pêwîst bû ez kirê- 
kariyê ji bo wan bikim. Gelek 
caran jî dema du kesên wan bi 
şer diketin, her ji bo xweşiya xwe 
têr li min jî dixistin." 


Piştî demeke ne dirêj "Ducane 
yê Kurd" ji aliyê Al-Qaîde tê gir- 
tin, "ji min re digotin tu sîxorê îs- 
rail û Amerîkayê yî. Ti ciyekî laşê 
min nemabû ku nehatibe lêxistin 
û azardan." Ew herwiha di pir- 
tûka xwe de dibêje: "Hin rojan 
çend zîndanî dibirin derê û ji 
nişka dengê teqê dihat guhê min, 
min dizanî ku wan dikujin. Min 
pir hez dikir ku ez jî yek ji wan 
bûma." Ebdulrehîm du 
salan di zîndanên Al- 
Qaîde de dimîne: "Di wê 
demê de min li ser dî- 
warên zîndanên Al- 
Qaîde bîna mirinê 
dikişand." Lê piştî 
rûxana rejîma Talî- 
ban, deriyê aza- 
diyê ji 

Ebdulrehîm re ve- 
dibe, "êdî min 
hizir kir ku hemû 
tişt bi dawî bûn." 


Amerîkiyên dilovan, Ame- 
rîkiyên bêrehim 

Tevî ku azadiya Afganistanê 
di sala 2002'yê de ji bo zînda- 
niyên nava zîndanên Al-Qaîde 
ramana azadiyê bû, lê Ebdul- 
rehîm û çend kesên din ên 
ne Afganî ji aliyê hin kesên 
Afganî tên xapandin: "Ji me 
re gotin li vir bimînin heta 
em kaxetên we amade bibin, 
paşî kîjan cîh bixwazin dika- 
rin biçinê." Piştî çend rojan 
hêzeke amerîkî tê û wan bi 
xwe re dibe. Ew "mîna enda- 
mên rêxistina Al-Qaîde" ji aliyê 
Afganiyan bi pare firotin 
hêzên Amerîkiyan. 

Ebdulrehîm dema bi vê 
meseleyê dihese, ew çîroka 
xwe ji Amerîkiyan re vedi- 
bêje û diyar dike ku ev du sal 
in ew li cem Al-Qaîde zîndanî 
ye: "Amerîkî zêde dilovan 
bûn û ligel min hevsoz bûn. 
Wan gotin 'xem nexwe em 
ê hewl bidin di demeke 
nêzîk de te rizgar bikin/ Lê 
piştî demeke kin heman 
ew kes bûn mirovên zêde 
bê rehm." Rojên ku Ebdul- 
rehîm behsa wan dike, 
heman ew demin ku tê de 
DYA bi fermî nav, wêne û dîmenên 
videoyê yên 5 kesan belavdikir û 
diyar dikir ku wan dixwestin kir- 
yarên xwekujî dijî Amerîka 
encam bidin. Dîmenê vîdeoyê yê 
Ebdulrehîm yek bû ji wan dîme- 
nan. Lê ew bi xwe dibêje: "Di dî- 
menên min yê vîdeoyê de îfadeya 
min hebû ku ez sîxortiyê ji bo îs- 
rail û Amerîkayê dikim. Min ew 
îfade di bin zor û îşkenceya Al- 
Qaîde de dabû. Lê Amerîkiyan ew 
dîmen bêyî deng weşand û gotin 

Mehmet Sebatli 


axa Harringay a li 
bakurê metropola 
Brîtanya Londonê 
wek Taxa Kurdan tê 
naskirin. Kolana 
navdar a ku bi dehan restoran, 
market û dikanên Kurdan ligel 
nav û rengên xwe yên balkêş tê 
de rêz dibin, Green Lanes Street 
li vê taxê dikeve. Herwiha Na- 
venda Civaka Kurdan, Kurdish 
Community Center jî li vê taxê ye. 

Lê ligel bazar, komel û civaka 
Kurdan bi giştî ya li taxa Harrin- 
gay, kesekî bi serê xwe, bi çendîn 
taybetmendiyên xwe ne tenê bala 
her kesî dikişî, ew herwiha bala 
kevokên wê taxê jî dikişîne. Ev 
mirovê ku hemû kes û hemû 
kevok wî nas dikin Lalo ye. 

Kes navê wî nizane, her kes wî 
bi navê Lalo nas dike. Lê xebatka- 
rekî komelê ku wî ji mêj ve nas 
dike û çend caran ji bo karên wî 
yên ligel avahiyên fermî alîkariya 
wî kiriye, dizane navê wî çi ye û ji 
me re dibêje: Mehmet Surekçî. Ev 
xebatkarê komelê daxwaziya me 
ya hevpeyvînê bi zimanê destan 
ji Lalo re dibêje û ew jî qebûl dike, 
lê bi şertê ku em rojnameya ku 
wêneyê wî li ser be, bidinê. Em jî 
daxwaziya wî qebûl dikin û bi alî- 
kariya ew xebatkarê komelê dest 
bi nasîna Lalo dikin. 

Nikare bibîhîse, biaxive, 
binivisîne û bixwîne 

£ 

03 

03 

<3 

Ew roja ku jidayik bûye cara * 
yekem û cara dawî qêriyaye û <| 
heta niha ti kesî dengê wî nebi- 
hîstiye. Destên wî jê re dibin 
ziman, çavên wî jê re dibin guh. Bi 
temenê xwe yê li jorî 50 salan 
Lalo jiyanek bê deng û aram der- 
bas dike. Ew ne diaxive û ne jî di- 
bihîse. Ango hem lal û hem jî kerr 
e. Lingekî wî jî ji ber nexweşiya 
şekir li nexweşxaneyê ji aliyê bi- 
zişkan ve hatiye jêkirin. Lewma 
ew dema ku dimeşe dikule. 

Mehmet Surekçi, ango Lalo ne- 
zewiciye; malbat û zarokên wî 
tune ne. Ew heta niha ne li Lon- 
dona ku zêdeyê 25 sal in lê dijî ji 
bo debarê karekî kiriye û ne jî li 
navçeya Kadirli ya ser bi Edeneyê, 
ku li wir hatiye dinyayê, karekî 
fermî kiriye. Malbata wî ji mêj ve ji 
Mereşê koçê Edeneyê kirine. Jiber 
ku neçûye dibistana kêmendaman 
ne dikare bixwîne û ne jî binivsîne. 

Lê ew bi karekî din xelatek wergir- 
tiye û herwiha bûye wek kesek 


Mirovê ku kevokên 
Londonê wî nas dikin! 


Her kes wî bi navê Lalo nas dike, lê navek wî heye. Ne tenê Kur- 
dên Londonê, kevokên wir jî wî nas dikin. Ew zêdeyê 20 sal in 
li komeleya Kurdan a Londonê her karî dike û ji ber vê ji aliyê 
komelê ve hatiye xelat kirin. 


a 


yan na, li saeta destê xwe mêze 
dike û 5 tiliyên xwe nîşan dide, 
ango wek ku bêje, "Saet pênc e, 
dereng e.” Xebatkarê kantinê bi- 
bîra me dixe ku saetek berê Lalo 
tene daye kevokan û îro êdî zeh- 
met e ku werin. Lê Lalo radibe, 
wek ku ji me re dîmenen taybet 
amade bike. Em pê re diçin 
derveyê komelê. Ew jî diçe 
ber derî ku ji jor ve baş 
bê xuyakirin. Çend de- 
qîqe paşê kevokek li jor 
xuya dike, yeka din, 
yeka din jî. Kevok diza- 
nin ku Lalo li wir e û li 
wan e. Ew 
xwe tije 
e dike û 
i r e ş î n e 
rdê û 
kevok wek 
tîrên nê- 
çîrvanan ji 
jor ve xwe 
bera erdê 
didin û 
dika- 


Lalo, rojê sê caran li ber deriyê komelê 


mînak û liber çavan. Ev 21 sal in 
ku Lalo li Navenda Civaka Kurdan, 
Kurdish Community Center xebata 
welatparêziyê dimeşîne. Em dipir- 
sin ka xebatek çawa dike. Kurdên 
ku li komelê li kêlake me rûniştine 
behs dikin. "Lalo paqijiya komelê 
dike, li bexçeyê komelê li dar û çî- 
çekan miqate dibe, berberiyê dike 
û pereyê ku ji vir bidest dixe dide 
komelê, bilêt û vexwendinên çala- 
kiyan, konseran, civînan, mîhrîca- 
nan di nava Kurdên Harringay de 
>elav dike.” 

nasdikin 

Kesekî din tiştek balkêj dibêje, 
ev jî Mahîr Amed e. Tişta ku 
Mahîr Amed dibêje bala me di- 


Kevo 


Dema Lalo ji malê 
tê komelê li ser 
serê wî komek 
kevokjî difirin û 
pê re tên. 


kişîne, lê kesên din dide kenan- 
dinê. "Lalo hemû kevokên Lon- 
donê xwedî dike.” Dema Mahîr 
Amed fahm dike ku em têgi- 
hîştine, axaftina xwe didomîne: 
"Li ber deriyê komelê cihek fireh 
heye, dema ku Lalo tê komelê li 
dû wî, li jor komek kevok jî difirin 
û tên. Lalo diztane ku ew birçî ne 


caran tene dide 
wan, avê dide 
wan û Lalo di 
nava bi sedan 
kevokan de 
winda dibe.” 

Yekê din 
axaftinê di- 
domîne. "Di 
nava kevo- 
kan de yeka 

spî heye, ew a Lalo ye, bi taybetî 
ji wî hez dike.” 

Em dixwazin bi çavên xwe hev- 
altiya Lalo û kevokan bibînin. Bi 
zimanê destan em ji Lalo dipirsin 
ku ew dikare bangê kevokan bike 
û wan li dora xwe bicivîne. Ew 
beriya ku bi destê xwe bêje erê 


em 
rin wêne 
bikisînin. 


Modela porê 
herkesî di- 
zane 


Di komelê de ci- 
hekî Lalo yê taybet jî 
heye, li wir por û 
rihê xelkê tiraş dike, 
ango berberiyê dike. 
Xebatkarê kantînê, yê 
ku Lalo ji mêj ve nas 
dike, dibêje. "Dema ku 
kesekî bixwaze porê 
xwe biqusîne, ji Lalo 
re nabêje porê min 
wiha jê ke, Lalo mo- 
dela porê her kesî nas 
dike û ew bi xwe wî 
tiraş dike.” Pereyê ku 
dikeve destê wî dide 
rêveberiya komelê. 

Xebata Lalo bala ko- 
melê kişandiye û rêve- 
beriya komelê jî 
qedr û qîmeta Lalo 
îsal aniye ber çavan. 

Lalo ji aliyê komelê 
ve bi pilakatek taybet a CDK (Ci- 
vata Demokratîk a Kurdistan) ha- 
tiye xelatkirin. Li ser pilakata ku 
navê şehîdekî ji Kurdên Londonê, 
Ali Yucel hatiye amadekirin, wiha 
hatiye nivîsin: "Ji bo keda bîst 
salan a we daye azadiyê, bi rêz 
humer pêşkêşî we dikin. CDK” 


ku min xwe ji bo kiryareke xwe- 
kujî dijî Amerîkayê amade kiriye.” 

Li gor zanyariyên "Rûdaw" 
dadgeheke amerîkî di sala 
2009'ê de ev axaftina Ebdulre- 
hîm piştrast kiriye. 

Ebdulrehîm behsa wê yekê jî 
dike ku di dema qeydkirina wê 
îfadê de ji aliyê Al-Qaîde, "pêş- 
kêşvanekî kanala Ebu Dhabi ya 
îmaratê jî li wir bû. Ji min re ew 
tiştekî seyr bû û min qet bawer 
nedikir ku ez wî kesî li wir bibî- 
nim." Lê ew navê pêşkêşvan eş- 
kere nake. 


Berbi Guantanamo û 
hewla xwekuştinê 

Ebdulrehîm piştî wê vediguhe- 
zin zîndana Guantanamo. Ew li 
wir dikeve bin azareke mezin a 
derûnî û cesteyî de: "Carekê polî- 
sekî lêkoler ê amerîkî şûşeyek 
Coca Cola'yê wiha li serûçavên 
min xist ku xwîn ji her derê he- 
rikî." Herwiha "carekê jî li derve 
ewqas ez neçarkirim ku baz 
bidim heta ku xwîn bi piyên min 
de herikî." Ebdulrehîm herwiha 
hovîtiya zîndanvanên Al-Qaîde 
hêjayî wê yekê nabîne ku ligel 


yên amerîkî hevber bike. Li gor 
vegotina wî xortê Kurd, di dema 
mana wî li zîndana Guantanamo, 
her ji destpêkê ew ji aliyê zînda- 
niyên Ereb weke sîxor û xayîn 
dihat binav kirin: "Bi ser min de 
diqîriyan û ez bêzar kiribûm. 
Dema min giliyê wan li cem zêre- 
vanên zîndanê kir, zêrevan bi min 
keniyan. Loma min qerebalexeke 
mezin çêkir û min ew neçar kirin 
ku min ji wî cîhî veguhêzin cîhekî 
din." Ew veguhestina cîh ji bo Eb- 
dulrehîm bêtir weke cezakiri- 
nekê bû, ji ber ew birin zîndaneke 
takekesî: "Min bêtiriya dema zîn- 


dankirina xwe li Guantanamo di 
zîndana takekesî de derbas kir. Ez 
hertimî bi tenê bûm û çend caran 
min hewl da xwe bikujim, ji ber 
ku qet baweriya min nebû ku ez 
ji Guantanamo derkevim, lê zêre- 
vanan nedihiştin ez xwe bikujim." 

Azadî, "lê piştî çî?" 

Di sala 2009'ê de dadgeheke 
amerîkî Ebdulrehîmî bêguneh 
dide nasandin û wî azad dike. Ew 
niha li Belçîka dijî û hevjîna wî jî 
heye: "Dadgehê berî du salan bê- 
gunehiya min îsbat kir, ew jî piştî 


biryareke Serok Obama bo azad- 
kirina min. Lê piştî çî? Piştî ku 
min 7 sal bêgunehî di zîndanê de 
derbaskirin û hatim îşkenceki- 
rin." Ebdulrehîm derbarê rêxis- 
tiya Al-Qaîde de dibêje: 
"Dirustkerê wê Amerîka bi xwe 
ye. Ez bi xwe di nav wan de bûm 
û dizanim ew çi bûn. Ew tenê grû- 
peke çendaran a biçûk bû. Ame- 
rîkayê bi zanebûn ew mezin 
kirin." Ebdulrehîm herwiha di- 
bêje: "Niha jî ez hizra wê yekê 
nakim ku Al-Qaîde min bikuje, 
yan Amerîka, bila derbarê wan 
tiştên ez dibêjim de min bikujin." 




















12 


Kurdên Ewrûpa 


Jinên Kurd bi rengên xwe Dortmund xemilandin 


RÛdaW I Hejmar 100 



Dortmund (Rûdaw) - Jinên Kurd ên 
li Ewrûpayê dijîn di 7. Mîhrîcana 
Jinan a Zîlanê de hatin cem hev, di- 
rûşmên hevbeş avêtin û bi deng û 
rengên xwe Dortmund xemilandin. 
Hefta borî roja 11'ê Hezîranê bi 
hezaran jin ji welatên cûdayên 
Ewrûpayê li bajarê Almanya Dort- 
mundê civiyan û 7. Mihrîcana 
Jinan a Zîlan li dar xistin. Jinên 
Kurd ku di kolanên Dortmundê de 
bi kincên netewî baldikişandin, di 
mîhrîcanê de peyama "Ji Qirkirina 
Jinan re Na!"dan. Mîhrîcan hersal 


di bin dirûşmeyek de tê lidarxistin 
û mijara bingehîn a mihrîcana ku 
ji aliyê Buroya Aştiyêya Jinên Kurd 
Cenî ve hatibû amadekirin, " Teko- 
şîna li dijî qirkirina jinan"bû. 

Ligel jinên Kurd, jinên Tirk, Alman, 
Ermenî û gelekgelên din ên cîhanê 
jin beşdarî mihrîcana ku li Dort- 
mundê li Hoeschpark hat lidarxis- 
tin, bûn. 

Di beşayekem a mîhrîcanê de der- 
barê 'qirkirina jinan' û helbest û 
wêjeya kurdî de panel hatin lidar- 
xistin. Piştî panelan jî jinên deng- 


bêj di konên ku panel tê de hatin li- 
darxistin de stran gotin. Beşa 
duyem jî wek rêza konseran dom 
kir û hunermendên weke Deste Gu- 
naydin, Silbus û Tarî, hunermenda 
Cihû Esther Bajeroni û komên mu- 
zîkê, Koma Jinan a Tev-Çand 
Ariana, Hani û Koroya Zarokan a 
Metz derketin ser dikê û stran lo- 
randin. Pêşangeha wêneyên jinan, 
nexş û hunerên destan jîhatin pêş- 
kêşkirin. 

Herwiha defîleya kincên jinan a ku 
ji aliyê înci Hakbilen ve hatibû 



amadekirin bi navê 'Rengên Mezo- 
potamya'a hatpêşkêşkirin. 


Li navenda Londonê 
kolanek heye ku 
dengê Kurdan jê tê, 
xwarinên Kurdî tên 
xwarin û Kurdên 
winda li wir tên 
dîtin: Edware Road 
êdîji kolana Ereban 
bêtir a Kurdan e. 



Google ya Kurdandi Londonê: 


Kolana Ed 


i e Road 


London (Rûdaw) - Erebên rû- 
niştvanên Brîtanya pir şanaziyê 
bi hebûna kolanek "Erebî” ya di 
nava bajarê Londonê de dikin. 
Kolana Edware Road ji zû de ye 
rawestgeha Erebên rûniştvan û 
geştyarên wî bajarî ye. Lê niha 
hêdî-hêdî dibe kolana "Kurdî.” 

Dema tu bûyî mêvanê Kurdekî 
rûniştvanê Londonê ji bo xwarin 
û vexwarinê, bê tirs be. Ew xwa- 
rinên li restûrantên herî baş ên 
Silêmanî yan Hewlêrê tên pêşkêş- 
kirin, li kolana Edware Road a 
Londonê jî tên dîtin. Ji wan jî se- 
rûpêyê kutandî, qozî, kutilk, me- 
rege, birinc, bamî yan jî fasûlye li 
gel dewê bi bêhn û li beramberî 
giyayên Kurdistanê hene. 

"Hêdî hêdî Kurd vî kolanê 
kontrol dikin" 

Ya girîng ew e tu bixwazî, êdî 
ne pêwîstiya te bi dewê di nava 
çaydanê de heye, ne jî pêwîst e av 
ji devê te bê û ji xwe re bêjî: "Ji 
ber dûriyê ka xwarina Kurdistanê 
bikeve destê me?” Tu bixwazî, 
garsonê yek ji resturantên kolana 
Londonê, bi kurdiyek rewan ber- 
siv dide: "Ser çavan, wê niha bê.” 

Berê li ser kolana Edware Road 
deng û dîmenên herî diyar ê Ere- 


ban hebû. Niha jî her du-sê dika- 
nan, kafe yan resturantek Lib- 
nanî, Îraqî yan jî Fasî tê dîtin. 
Niha jî tu nikarî di Edware Road 
re derbaz bibî û xwe ji dûkela 
nêrgeleya zêde ya cihên Ereban 
biparêzî. Lê niha sala 2011'ê ye û 
tu nikarî di wê kolanê re derbas 
bibî ku çavê te bi dîmenên Kurdî 
nekeve. Her ji firoşgehên Kurdî 
bigire heta digihe xwaringeh, ni- 
vîsîngehên kirê û firotina xani- 
yan. Kasibkarek Kurd xwediyê du 
xwaringehan e û ji Rûdawê re di- 
bêje: "Hêdî-hêdî Kurd vî kolanê 
kontrol dikin.” 

Ehmed Elî Beg xwediyê du 
xwaringehên bi navê Tara û Ser- 
çinar e. Xwaringeha duyemîn ji 
aliyê rojnameyên Londonê ve di 
nava hêjmarek zêde ya xwaringe- 
hên Ereb û Rojhilata Navîn de, 
wekî yek ji xwaringehên herî baş 
û bi tamtir a wî bajarî hatiye hil- 
bijartin. 

Ehmed dibêje, baweriya wî bi 
wê yekê heye ku di paşerojê de 
wê Edware Road ji aliyê bazirga- 
nên Kurd ve bê kontrolkirin. 
Heman gotin ji aliyê Elî Mihemed 
ku rûniştvanên Londonê ye û bi 
salane diçe û tê vê kolanê, dubare 
dike: "Ji bo Kurdên Londonê wekî 
Google ye. Çi Kurdê li te winda 


bibe, li vê derê tê dîtin. Çi nûçeya 
ku tu bixwazî derbarê Kurdan de 
bizanî, tu cara yekem li Edware 
Road dibihîsî.” 

Kolana Edware Road dikeve ser 
rêya parka navdar a bi navê Hay 
Park. Dema em ji wê parkê ve 
diçin nava wê kolanê, ji cîhanek 
cûda diçî nav cîhanek din. Kolana 
Oxford dikeve destê rastê yê nav- 
bera park û Edware Road. Cade- 
yek nûjen û bi tevahî Înglîz in, lê 
pê diçe ku Edware Road û bi tay- 
bet ji bo wê hatibe kirin û heta bi- 
yanî di nav de bicivin. Li wê derê 
ti kêliyek bê derbaz nabe û bêyî 
ku tu dengê otomobîlên polîsan 
nebihîsî ku di wê kolanê de der- 
bas dibin. Êdî wisa lê hatiye ne 
rêbiwar û ne jî xwediyê dikanên 
li ser wê cadeyê, bi wî dengî naci- 
niqin û pirs nakin; tû dibêjî, çi çê- 
bûye? 

Nivîsîngeha Nûnertiya 
Herêma Kurdistanê li vir e 

Ji bo Kurdan ev kolan piştî bû- 
yerên 17'ê Sibata 2011'ê ket ro- 
jevê. Ji ber ku Nivîsîngeha 
Nûnertiya Hikûmeta Herêma 
Kurdistanê dikeve ser vê cadeyê, 
lewra nûçeya çûna nav nivîsîn- 
gehê ji aliyê komekxwepêşander, 


piştre grev û xwepêşandanan li 
pêşiya wê nivîsîngehê, bûyerên 
herî girîng bûn wisa kir ku navê 
Edware Road û Kurd bi hev re 
bên ziman. 

Di navbera restûrant, kafeyên 
Libnanî de restorantek mezin a 
Çiraxan vekirî heye, bi kurdî û în- 
glîzî li ser "Silêmanî” hatiye nivî- 
sandin. Ew xwaringeh di aliyê 
hundir de bi cam û amûrên din 
ên Kurdî hatiye xemilandin. 

Li wê derê rûniştina êvaran 
tamek taybet heye. Tu dikarî bi 
aramî çayek kesk bixwazî û li gel 
kesê li ser mêzeya xwe bi awayek 
aram behsa jiyana Kurdên di 
nava Londonê de bikî. Celal 
Ehmed nêzî 20 sal in li Londonê 
dijî, niha li şîrketek karê dîzayn û 
grafîkan dike. Celal dibêje, Kur- 
dên Londonê du beş in: "Beşek 
Kurdên ku piraniya wan xwende- 
kar in û rewşa jiyana wan baş e. 
Ew kes kêmtir tên Edware Road. 
Beşek din jî Kurdên ku vê dawiyê 
hatine û piraniya asta xwendina 
wan nizm e. Zêdetir ew kes li vê 
kolanê tên dîtin.” Lê li gor guftû- 
goyên ku Rûdawê li gel Kurdên 
Edware Road de kirî, derdikeve 
holê ku gelek Kurdên xwendekar 
bi serdana vê kolanê dikin. 


Li bajarê Duisburgê 

Bi navê Ahmed 
Arif darek hat 
çandin 



Seyîdxan Kurij Duisburg 

6 'ê Pûşperê 2011 li bajarê 
Duisburgê, li taxa Ham- 
bornê, di çarçoveya "rojên 
derûdorê" de ji aliyê Civata 
Pêşvebirina Duisburgê (EG - 
DU) bi navê helbestvanê nas- 
kirî yê esilkurd Ahmed Arîf 
darek gûzê hat çandin. Dar li 
taxa helbestvanan (Dichtervi- 
ertel) hat çandin. Ji ber ku li 
vê taxê piraniya kuçe û kola- 
nan bi navên helbestvanên 
Alman yên wek Goethe, Schil- 
ler û gelekên din hatine nav- 
kirin, ew tax wek "taxa 
helbestvanan" tê nasîn. Ji rû- 
niştvanên Hambornê ji sedî 
60'ê wan koçber in û ji wana 
ji piranî wan Kurdên Bakurê 
Kurdistanê û Tirk in. 

Berê bi navê herdu helbest- 
vanên Tirk Yunus Emre û 
Nazim Hîkmet jî dar li vê taxê 
hatibûn çandin. Di merasima 
çandina dara Ahmed Arîf de 
seroka Civata Pêşvebirina Du- 
isburgê Sabine Manon û Se- 
rokê Şaredariya Hambornê 
Uwe Heider jî beşdar bûn. 
Berpirsê beşa zimanên biyanî 
yê Pirtûkxaneya Duisburgê 
Dr. Yilmaz Holtz-Ersahin (Yil- 
maz Seydo) jî li ser jiyan û 
berhemên Ahmed Arîf gota- 
rek pêşkêş kir. 

Di çalakiyê de hejmarek rû- 
niştvanên Duîsburg û Ham- 
bornê ji beşdar bûn. Ji wana 
çend kesên Çewligî û Dêrsimî 
ji Rûdawê re kêfxweşiya xwe 
nîşan dan ku Ahmed Arîf wek 
hozanekî Kurd, wek hozanekî 
ku li ser Kurdan û rewşa Kur- 
distanê nivisiyê hatîye nasîn 
û ji ber wê ew kêfxweş in ku 
bi navê Ahmed Arîf darek di 
taxa wan hatiyê çandin. Li kê- 
leka dara Ahmed Arîf li ser 
parçeyek hêsin kurtejiyana 
Arîf, berhemên wî û helbes- 
tek wî hatîne nivîsandin. 

Ji Hevjîna Vedat Aydin, Şukran Aydin derbarê polîsan de angaşteke nû: 


Qêrîna Vedat Aydin a îşkenceyê bi kurê min dan guhdarkirin 





Demekê, wexta ez jî hatim binçavkirin, heman 
dengê rehmetî bi min jî dan guhdarîkirin. Lê ji 
ber ku ez jineke nevsare bûm, tesîreke pir 
mezin li min nekir. Lê tesîreke pir mezin li 
kurê min kir. 


vê yekê ger ev kuştin bê ronîkirin, 
wê hemû kuştinên din jî bên ro- 
nîkirin/' 


7 Me qet bi hev re fotog 
nekişandiye' 


Şukran Aydin bal kişand ku her 
çiqas 12 salan bi hev re zewcandî 
mabin jî, Aydin ji ber ku tim di 
nava xebatan de bûye û tim di- 
hate binçavkirin û girtin, bi tevahî 
salan li ba hev nemane. Şukran 
wiha axivî: "Dilê min diêşe. 

roj tên bîra min kelegirî 
digirîm. Ji ber ku qet fotog- 
min, ên rehmetî û zarokan 
hev re tune ye. Çend fotografên 
me herduyan hebûn, ew jî polîsan 
desteser kirin.” 


Rewa Ebdullah Hewlêr 




P iştî kafeteryayek taybet ji bo 1 
jinan hat vekirin, Çiro dix- 
waze di demek nêzîk de nivîsîn- 
gehek taybet ji bo çûyîn û hatina 
jinan li Hewlêr veke û dibêje: 

"Ez dixwazim bi rêya wê nivîsîn- 
gehê jinan ji dudiliya taksiyan 
rizgar bikim.” 

Çiro Îsmaîl (40) hest bi wê 
yekê kiriye ku jin bi çûyîn û ha- 


tina bi taksî û otobusan, li gel şo- 
fêrên mêr rastî pirsgirêkan tên. 

wra fikra wê yekê kiriye ku ni- 
vîsîngeha vegûhestinê veke û 
hemû şofêrên wê jin bin: "Tay- 
betmendiya wê nivîsîngehê ew e 
ku tevayî şofêrên otobus û oto- 
mobîlan jin bin. Vekirina vê nivî- 
sîngehê tiştek nûjen e, ji ber 
nivîsîngehên bi vî awayî li wela- 
tên derdor tiştek zehmet e.” 

Bi baweriya hinek jinan veki- 
rina nivîsîngehek bi vî 
awayî tiştek pir baş e. 

Bi baweriya da- 
yîka îsra 
(38) ku 


li Ca 


deya 


Biin- 


kan a 


Hew 


Labo- 


rato 


Jinek li Hewlêrê nivîsîngeha 
"taksiya jinan" vedike 


Vedat Aydin di dadgehê de 


kîn Ozen jî tê de, lêpirsîna der- 
barê 6 îtirafkarên PKK'ê û 9 en- 
damên JÎTEM'ê de ber bi dawiyê 
ve diçe. Hevsera Vedat Aydin Şuk- 
ran Aydin ku ji Rûdawê re axivî, 
diyar kir ku dozgerî wê bikaribe 
derbarê kesên ku tevlî vê kuştinê 
bûne de biryara girtinê derxe û bi 
vî awayî dikare beriya derbas- 
bûna demê doz bê vekirin. Lê ger 
beriya 5'ê Tîrmehê doz venebe, 
êdî wê ev doz careke din venebe. 

'Kujerê hevjînê min dew 
leta Tirke' 

Şukran Aydin diyar kir ku se- 
rokwezîr, serokomar û waliyê 
rewşa awarte ya herêmê yê wê 
demê diyar in û ev kuştin bi aga- 


Axîna bav psîkolojiya kur 
xira kir 


vara wê ya Pijîjkî heye ev nivî- 
sîngeh wê pirsgirêka çûyîn û ha- 
tina jinan çareser bike "Gelek 
caran dema ez li cihê xwe de- 
reng dikevim ez nizanim çawa bi 
tenê ligel şofêrek mêr siwar 
bibim.” 

Çîro Îsmaîl jî bi serkeftina pro- 
jeya xwe û pêşwazîkirina jinan, 
pir kêfxweş e û dibêje: "Wê te- 
vayî şofêrên me jin bin. Jin bê 
dudilî dema bixwazin dikarin li 
gel hev regezên xwe biçin cihê 
ku dixwazin.” 

Çiro dibêje wergirtina peji- 
randinê û dîtina cihê nivî- 
sîngeha xwe, wê 
dest bi kirîna çend 


otomobîlan bike: "Wê otomobîl 
ji cûreyên taybet bin û wê ji 
saet 07.00'ê sibehê heta 
12:00'ê şevê kar bikin.” 


Dema kurê Şukran Aydin hatiye binçavkirin hê 13 salî bû. 


hiya wan pêk hatiye. Aydin dest- 
nîşan kir ku kuştinên kujer nedi- 
yar weke polîtîka û konsepteke 
dewleta Tirk hatiye meşandin û 
wiha axivî: "Darizandina tetikê- 
şan (kesên ku bi pereyan kesan 


dikujin) êş û jana di dilê min de ti 
caran nikare deyne. Divê kesên 
ku ev ferman dane bên dîtin û 
bên darizandin. Bi kuştina Vedat 
Aydin re li Kurdistanê kuştinên 
kujer nediyar dest pê kirin. Ji ber 


Şukran Aydin da zanîn ku kurê 
wê di 13 saliya xwe de hatiye bin- 
çavkirin, dengê axîn û qêrîna 
Aydin a di îşkenceyê de, di Midû- 
riyeta Ewlehiyê ya Amedê de, ha- 
tiye kişandin û bi kurê wê dane 
guhdarîkirin û wiha behsa bû- 
yerê kir: "Dema kurê min tê bin- 
çavkirin, dengê qêrîna rehmetî di 
îşkenceyê de, bi kurê min didin 
| guhdarkirin. Kurê min hêjî neha- 
S tiye ser xwe. Psîkolojiya wî têk 
J çûye. Demekê, wexta ez jî hatim 
^ binçavkirin, heman dengê reh- 
metî bi min jî dan guhdarîkirin. 
Lê ji ber ku ez jineke nevsare 
bûm, tesîreke pir mezin li min 
nekir. Lê tesîreke pir mezin li 
kurê min kir. Bi rojan neaxivî, ji 
malê derneket. Psîkolojiya wî 
niha jî wisa ye. Lê ji bo baş bibe, 
tedawî dibîne.” 


Bawer Çem Amed 

H — evjîna Serokê 

HEP'a Amedê 

Vedat Aydin ku 20 
sal berê cesedê wî 
_ li ser riya Elezîzê 
hate dîtin, Şukran Aydin, diyar kir 
ku polîsan dengê qêrîna Vedat 
Aydin a di îşkenceyê de bi kurê 
wê dane guhdarîkirin û ji ber vê 
yekê psîkolojiya kurê wê sero- 
bino bûye. 

Serokê Partiya Kedê ya Gel 
(HEP) ya Amedê Vedat Aydin, tam 
20 sal berê di 5'ê Tîrmehê de, ji 
mala xwe hate revandin. Aydin ji 
aliyê kesên ku bêtêl (telsiz) di 
destê wan de bû û xwe weke polîs 
dan naskirin ve, ji mala xwe hate 
girtin û cesedê wî çend roj piştre 
li ser rêya Elezîzê hate dîtin. 
Wextê dosyaya Aydin a derbarê 
kuştina wî de, di 5'ê Tîrmeha 
2011'ê de diqede. Ger heta wê 
rojê doz neyê vekirin, wê dosya ji 
ber derbasbûna demê bikeve. Ev 
yek jî tê wê wateyê ku wê kujerên 
Aydin bê ceza bimînin. 

'Dosya vekişandibûn pêş' 

Ji ber ku metirsiya derbasbûna 
demê hebû, 2 sal berê Serdozge- 
riya Komarê ya Taybet a Amedê 
dosyaya Aydin xistibû nava dos- 
yayên herî bi lez. Fermandarê 
komê yê berê yê Îstîxbarata Cen- 
dirmeyan a Amedê, bînbaşi Ayte- 


Wêne: Rûdaw 

L i Tirkiyê netewe, ol 
û kulturên cuda 
hene. Herwiha ber- 
jewendî, bîrûba- 

werî, jêrxana 

zanyarî û dinyanasîniya cuda 
heye ku dijberiya hevdu dikin. 
Navendên cudayên desthilat, dar- 
beyên leşkerî û terorkariyê hene. 
Tawanbarkirin, planên fêlbazî û 
bêhurmetkirinê hene, lê zilamekî 
dewletê jî hebû ku karibû kont- 
rola wan hevdijiyan bike, ew jî 
Receb Teyyip Erdogan bû. Wî karî 
çarçoyevên demokrasiyê firehtir 
bike, bi taybet jî piştî ku karî di 
referandûma rastvekirina çend 
maddeyên destûrê de serkeftinê 
bi dest bîne. Wî karî di dema heşt 
salên desthilatdariya xwe de pêş- 
ketina aborî di sala 2010'an de 
bigihîne ji sedî 9 ku di sala 
2001'ê de li jêr sifrê bû. Rêjeya 
bilindbûna zêde ya nirx û kirêyan 
di sala 2001'ê de nêzîkî ji sedî 68 
bû, Erdogan di sala 2011'ê de da- 
xist ji sedî 5. 

Erdogan di sala 2011'ê de da- 
hatê salane yê take kesî ji 3 hezar 
Dolaran gihand 10 hezar Dolarî. 
Herwiha karî deynên Sindoqa Di- 
ravî ya Navnetewî ji 25 milyar Do- 
laran daxîne 5 milyar Dolaran. 
Tirkiye niha li ser asta navnetewî 


M 


Erdogan û berpirsên Kurd 


Fazil Necîb 


di rêza 17. da ye di warê xurtbûna 
abori de. Ji xwe destkeftên wî yên 
siyasî jî eger ji van bêtir ne bin, ew 
ne kêmtir in. 

Tevî siyaset û pêngavên Partiya 
Dad û Geşepêdan û Erdogan hê- 
jayî girîngîdanê ne, bi taybet jî me- 
sela pêngav avêtina ji bo 
çareserkirina pirsgirêka Kurd, lê 
hêşta Erdogan di cîhana hevçerx 
de weke serokekî kêm mînak tê 
hijmartin. Erdogan di nava malba- 
teke tije pirsgirêk û li jêr desthi- 
lata bavekî dilreq û dayikeke 
bêzar de ku kadeyên kevin bo wî 
germ dikirin ji bo ku di kolanên 
Stenbolê de bifroşe. Tişta di rew- 
şeke wiha de Erdogan karî bigihe 
astekî nûkirin û zîndîkirina dew- 
leta Tirkiyê di sê warên sereke de: 
demokrasî, aborî û siyaseta derve. 

Çend xal bo min cihê lênerînê 
ne, ew jî: 

Erdogan çend corên serkefti- 
nan bi hev re girêdane, ew jî: ser- 
kefrina wî, serkeftin bû ji bo 


Erdogan behs dikeka 
wançawadewleta 
xwebi hêzklrine... 


partiya wî. Serkeftina partiya wî, 
serkeftin bû ji bo hikûmeta wî. 
Serkeftina hikûmeta wî, serkef- 
tina dewleta Tirkiyê bû. Lê mixa- 
bin ev corê têkiliyan di nav 
destkeftên kesatiyên siyasî yên 
Kurd de nîne. Yên me dema si- 
warî partî û hikûmetê dibin, heta 
zuha nekin, jê nayên xar. 

1- Erdogan jî mîna yên me ji 
mana ser kursiyê hez dike, loma jî 
wîxwe amade kiriye ku piştîsero- 
katiya hikûmetê, serokatiya ko- 
marê bike. Tevî vê yekê jî ew 


ebesta vê gotarê 
diyarkirina ali- 
yekî lawaz ê 
desthilatdariya 
siyasî ya başûrê 
Kurdistanê ye, ew jî nebûna opo- 
zîsyon û hevrikiya demokratî ye. 

Li gor tecrubeyên desthilatda- 
riyê bi giştî û di hemû sîstemên 
demokratîk de bi taybetî hebûna 
opozîsyonê garantiya aramiya 
desthilatê ye. Di her sîstemekê de 
ku hevrikî û dijberî nebe ew guh- 
darîkirin li desthilatê bi xwe hêdî 
hêdî weke rojê ye desthilatê dipe- 
kîne û dawiya wê jî her ew jî bi 
xwe desthilatê berbi rûxandinê 
dibe. Li gor xwendineke zêde ya 
civaknasan, desthilat tişteke ku di 
têkiliya li gel opozîsyonê de watê 
dide. Yanî eger hevrikî û opozîs- 
yon nebe desthilat jî bê wate di- 
mîne. Yanî hebûn û nebûniya 
desthilatê bi hevrikiyê girêdayî 
ye. Weke di bîrdoziyên civaknasên 
mîna John Urry û John Law bi ze- 
lalî derdikeve desthilat ne tişteke 
ku dibe xwediyê wê û te dibe û 
êdî hergav li cem te heye û di 
destê te de dimîne. Desthilat ne 
milk e û ne tiştek e ku di destê te 
de ye. Lê desthilat di akama pê- 
wendî, opozîsyon û hevrikiyê tê 
holê û her bi sedemê berdewa- 
miya opozîsyonê ye jî, ku aramtir 
û berdewam dibe. Lewma çêdibe 
bê gotin ku ti desthilat û hikûme- 
tek ne pîroz û herdemî ne û eger 
hevrikî û opozîsyon li holê ne- 
mîne, desthilat bi xwe jî bê wate 
dibe. 

Ji alîkî din, desthilat ne tişteke 
ku ji dûr yan di serê serî de ha- 
tibe xwarê. Lê desthilat ji jêr 
berbi jor hildikişe û di hebûna 
opozîsyon û dijberiyê de ku watê 
peyde dike. Civaknas Michel Fou- 
cault ku piraniya lêkolînên wî bi 



Hebûna opozîsyonê garantiya 
aramiya desthilatêye 


Siyaweş Goderzî 



awayekî ji awayan li ser desthi- 
latê ne, di wê baweriyê de ye ku 
desthilat û opozîsyon hevdu çê- 
dikin. Tenê demekê desthilatek 
tê çêkirin gava opozîsyona wê 
hebe. Opozîsyon ne tişteke ku 
cihê ji desthilatê hebûna wê 
hebe. Herwiha opozîsyon tena 
tişt nîne ku dibe asteng û rêgir li 
ber desthilatê. Rast e her wekî 
desthilatê, opozîsyon jî tê berhe- 
manîn û çê dibe. Desthilat û opo- 
zîsyon, fermî û ne fermî di tevna 
her civakê de hene û pêwendî 
navbera wan herduyan de bi xwe 
aramiya desthilatê xurt dike. 

Civaknasên weke Maine de 
Biran û Paul Ricoeur di wê bawe- 
riyê de ne eger opozîsyon nebe 
ev di kokê de ne hişyarî ye û 
civak bi giştî naguhere û pêşna- 
keve. Yanî bi dîtina van civakna- 
san jî em dikarin bêjin ku 
opozîsyon bi xwe dibe sedemê 
pêkanîna civakê bi xwe û dibe se- 
demê çêbûna desthilatê. Ku wisa 
bû desthilat nakeve pêşiya opo- 
zîsyonê. Divê berî desthilatê, 
opozîsyon hebe. Bê bîrdoziya 
opozîsyonê, desthilat nikare xwe 
bi xwe berhem bîne. Desthilat çê- 
dibe ji ber ku opozîsyon dijî dest- 
hilatê heye. Dû re cudahî, 
parçebûn û hevrikî di proseya 
berbipêşveçûnê de di navbera 
wan herduyan de eşkere dibin û 
hebûna hevdu diselimînin. 


Ti desthilat û hikûmet 
ne herdemî ye û eger 
opozisyon nemîne 
desthilat jî bê wate 
dibe. 


Li vir pirsiyar ew e ku eger 
hemû armanc hatin bicihkirin êdî 
wateya opozîsyonê çi ye? Yanî 
eger desthilatek hilbikeve û bibe 
baştirîn desthilata ser rûyê erdê, 
êdî di wê demê de opozîsyon bi 
xwe bê mena dibe. Lê bersiva vê 
pirsiyarê dibe di berovajîkirina 
pirsiyarê de bê dîtin. Yanî pirsiyar 
bi vî rengî bê kirin: Eger opozîs- 
yon nema çi tê serê desthilatê û 
gelo desthilata bê opozîsyon 
mana wê heye? Li vir behsa têge- 
heke matematîkî balkêş e. Li gor 
yasa matmatîkê nêzîkayetî eger 
bigihe pêş û cihê cî, êdî wateya 
nêzîkbûnê namîne. Eger armanc û 


mebest bi tevahî bên pêkanîn êdî 
xweşiya gihiştina bi encamê jî bi- 
dawî dibe. Lê qet hemû armancên 
grub û rêxistinan di civakê de bi 
tevahî nayên pêkanîn. Ewên ku 
wisa hizr dikin gihiştine hemû ar- 
mancên xwe dû re bi xwe rastî 
westandin û bêhêvîbûnê dibin. Di 
civakê de ji hevrikiya navbera 
desthilat û opozîsyonê de bê 
nizmî û rêkûpêkiyê û dû re rewşa 
aram tê holê ku dibe weke guherî- 
nên siyasî bên binavkirin. Yanî 
heta opozîsyon nebe, bingehên 
desthilatê aram nabin. Ev herdu 
hergav di hevrikiyê de ne ku di 
akama wê de pevguherandina si- 
yasî tê holê û bi wî rengî ev herdu 
di kevana civakê de difitilin û car- 
din û dubare hevdu çêdikin. 

Her di dirêjiya vê behsê de ye 
ku girîngiya seroketiya bi kom û 
plûralîzma me ya siyasî li himber 
seroketiya navendî de ji me re 
derdikeve. Serokayetiya navendî 
dibe sedemê sistî, kêmkarî, kêşe 
û pirsgirêk û nebûna aramiyê. 
Rêberiyeke lawaz û aram tune. 
Kêşe di wê ya de ye ku serokatiya 
navendî bi xwe nabe sedemê 
desthilata zêdetir lê dibe sedemê 
lawaziya desthilatê. Hêjayî gotinê 
ye ku li vir na be tundûtûjî, ser- 
kutkirin û binpêkirin ji aliyê hej- 
mareke serokatiya navendî ve li 
gel desthilata ciddî bê tevlihevki- 
rin. Desthilat divê fireh be. Dest- 



hikûmeteke ava, deyneke kêm, 
pêşketineke bi lez û hevwelatiyên 
bi berîkên germ dihêle bo wî kesê 
piştî wî dibe serok. Lêyên me çen- 
dîn corên şanên nivistîyên rapor- 
nivîs, grûpkar û têkderan li paş 
dihêlin,ji bo ku berpirsê nû di jen- 
gara karên kesê beriya xwe de bi- 
xeniqe. 

2- Erdogan û hikûmeta wî polî- 
tîkaya "sifir pirsgirêk” anîholê, ev 
jî piştî ku wan karî heta radeyekê 
rewşa hundir hinekî aram bikin, 
ligel welatên cîran jî asta pirsgi- 
rêkên xwe daxistsifr ê. Lêyên me 
eger nekarin li hundir pirsgirê- 
keke mezin bo te çêkin, wê derdo- 
rên dehifdin ku dijatiya te bikin û 
eger ew jî pêk nehat, wê serûbinê 
dinyayê bikin neyarên te. 

3- Erdogan dema behsa xwe û 
partiya xwe dike, kêm behsa wan 
hemû pilan û hewlên hundir û 
navnetewî dike ku ji bo ezmûna 
desthilatdariya wî tên pêkanîn, lê 
ew bêtir behsa we yekê dike ka 


wan çend hezar kîlometrên cade- 
yan ava kirine, dahatê takekesan 
çend bilind kiriye, çend xericiyên 
zêdeyên dewletê kêmkirine, çend 
hezar derfetên kar peyda kirine û 
dewleta xwe çawa bi hêz kirine. 
Piştî ku hejmartina destkeftên 
borî diqedîne, vêca behsa prog- 
rama xweya nû dike bo pêşxistin 
û xweşkirina jiyana hevwelatiyan. 
Lêyên me berîgermbûna axaftinê, 
behsa heftcorên dijminên derveyî, 
pênc corên dijminên hundirîn, bîst 
corên dijminên dîrokê, çar corên 
dijminên aliyê cografî û çend 
corên din ên dijminên, netewî, 
mezhebî û navçeyî dikin. Lêxweda 
neke ew çend deqîqeyan bi amar û 
belge behsa pêşketina stratejîk di 
warê aborî, siyasî û dewletdariyê 
bikin. 

Bi baweriya min Kurd ne kêm- 
tir e ji neteweyên din û dikare 
pêşkeve, lê bi mercê ku hemû alî 
piştevaniya kesên baş bikin li 
hember yên xerab. 


hilat zêdetir wateya erênî û 
berhemhêner dide ne ku ne- 
rênî û serpêyî. Fermana çewt 
a serokatiya navendî aramiyê 
dixe metirsiyê. Nivîskar û dij- 
berê Swêdî Per Herngren di- 
nivîse: "Eger kes û rêxistin 
fermanên çewt bidin ew ji 
dêvla aramiyê, sistî û ne ara- 
miyê çêdikin. Nezmên aram ji 
rehendên çaverênekirî di nav- 
bera ferman û ne fermanê de, 
navbera desthilat û opozîsyonê, 
navbera nezmî û bê sîstemiyê de, 
navbera neçarî û azadiyê de der- 
dikevin." Lewma li vir careke din 
hevrikiya opozîsyon û desthilat- 
dar dikeve rojevê û her ev jî wiha 
dike ji dêvla guhdarîkirina kor a 
opozîsyonê, rexne û reforma 
desthilatê û ji aliyê desthilatê jî 
civak zindî bê hiştin û aramî di 
civakê de çêbibe. 

Weke derket garantiya aramiya 
desthilatê hebûna opozîsyonê ye, 
lê piştî 20'ê Nîsanê û nemaze li 
jêr sîbera aliyê nerênî yê xwepê- 
şandana 17'ê Sibatê li Silêmaniyê, 
corekî bêdengiyê baskê xwe li ser 
hemû başûrê Kurdistanê kişand. 
Ev bêdengiya niha berî her tiştî 
nîşana krîz û ne baweriyê di sîs- 
tema siyasî de ye û berî her tiştî 
heman sîstema rêveberî û desthi- 
latê li başûrê Kurdistanê jê zere- 
mend dibe. Bo wê ya hikûmeteke 
xurt û aram li başûrê Kurdistanê 
bê liberçavgirtina wê ya kîjan 
partî diçe ser kursiyê desthilatê, 
yekemîn opozîsyoneke xurt û 
bandora parlamentoyê û opozîs- 
yoneke demokratîk û sivîl li nîvê 
civaka Kurdistanê pêwîst in. Pê- 
wendî û diyalîktîka navbera van 
hersêyan jî dibin sedemê aramiya 
bingehên desthilatê li başûrê Kur- 
distanê weke hemû desthilat û hi- 
kûmetên demokratîk. 

Maç 


K es nizane kê maç afirandiye û kesê jî pirs ne- 
kiriye ka çima pêwîstiya me hemûyan bi 
maçê heye. Maç yekemîn îtirafkirina bi hez- 
kirinê ye, nemana maçê jî tê wateya nemana hez- 
kirinê. Ji temenê zaroktiyê û heta pîriyê, bandoreke 
mezin a maçê li ser tendirustî û corê peywendiyên 
me heye. Maç jî mîna hemû tiştên derdora me, bi 
derbasbûna demê re pêşketiye û weke destpêkê 
nemaye û bûye beşek ji pêşkeftina jiyana mirova- 
hiyê, exlaq û zayindeyî. 

Zarokê di zikê dayikê de hertim pêwîstî bi hez- 
kirin û maça dayikê heye, mezinan jî hertim pê- 
wîstî bi maça hezkirinê heye ji bo ku bikarin ligel 
malbat û derdora xwe têkiliyeke aram pêkbînin û 
bijîn. Loma bêtiriya me, dema hevdu dibînin, 
hevdu maç dikin, carna jî maç tenê bo pêşwazîki- 
rina kesên hember e, bêyî ku ti hesteke me ji wan 
re hebe û dibe ku maçkirina wan bi dilê me jî 
nebe, lê çanda civakê ev yek ferzkiriye û tenê 
maça di navbera hezkiriyan de qedexe kiriye. Ji 
ber ku maç pêwîstiyeke giyanî ye û mirov nikarin 
dest jê berdin, di civakên paşketî de maça nav- 
bera regezan de hatiye qedexekirin, vêca hevre- 
gez hevdu maç dikin û hezkirina xwe têr dikin. Bi 
sedema maçkirinê îmkan heye ku pewendî qa- 
yimtir bin û bêtir bidomin. 

Maç kilîta vekirina hemû deriyan e, bi taybetî di 
peywendiyên evîndariyê de. Bo mînak: maç her- 
tim peywendiya hevjîniyê zîndî dihêle û malê tije 
hezkirin dike, temenê kes û peywendiyan dirêj 
dike. Lê ew hevjînên ku maç di navbera wan de 
nemaye, tenê erkê hevdu pêktînin, lê hezkirina 
wan bo hevdu nemaye, ji zû de ew peywendiya 
wan bi dawî bûye, heta eger ew hevjîn xwe bi ren- 
gekî din nîşan bidin jî. 

Maç wê yekê diyar dike ka ew hevjîn çend bex- 
tewer in û dahatûya peywendiya wan berbi ku de 
diçe. Tevî ku ola îslamê rê daye ku hevjîn hevdu 
maç bikin, lê gelek hevjîn wê yekê weke tiştekî 
baş nabînin. Ji ber ku şerm e, nabe û em niha 
weke xûşk û bira lêhatine, yan ji ber zarokan. Ew 
bi destê xwe nexweşiyê dixin jiyana xwe û di pey- 
wendiyeke nîv mirî de dijîn. 

Bêtiriya wan malbatên ku hatine herifandin, 
maç di nav wan de nemaye. Dema maç nemîne 
hezkirin jî namîne û dema hezkirin nema tiştekî 
bi navê bihevrejiyanê namîne, loma cudabûn tê 
ber derî û stûyê bi mirovan digire. Yan jî mirov 
diçin li derveyî jiyana malbatî li pey maçê digerin. 


Di dema ducaniyê de lênêrîna dev û diranê jinan 


T i bo mirov jiyanek 
I xweş bimeşînin divê 
ner tim li diranê xwe 
miqate bin. Her çiqas jin 
li diranê xwe miqate 
dibin jî, li gor rewşa wan 
a hormonî tendirustiya 
dev û diranê wan tê gu- 
herandin. Bi giranî 
wextêjin ducanîbe, 
dema ku şîr dide zaroka 
xwe, mesturasyon û di 
dema menapozê de di 
tendirustiya wan de hîn 
guherandin tên xuyaki- 
rin. 

Tê gotin her weli- 
dandina jinê dibe se- 
dema ku diranekî xwe 
winda bike, gelo ev 
nêrîn çiqas rast e? 

Dr.Hesen Nebîza- 
deh: Nêrînekwiha 
heye: Di dema ducaniyê 
dezarokji diranê da- 
yîka xwe kalsiyumê 
digre, ji ber wê jî rê li 
ber xirabûn û kurmî- 
bûna diranê dayîkê tê 
vekirin. Ev nêrînek 
gelek şaş e. Heta niha ji 
aliyê zanistî ve ev yek 
nehatiye tespîtkirin ku 
di dema ducaniyê de di 
diran de kalsiyûm kêm 
dibe. Belê di vê demê de 
him ji bo hestiyê dayîkê 



Dr. Ehssan Nebîzadeh* 


him jî yên zarok pêşbik- 
evin pêwîstî bi kalsi- 
yûma ji 1200-1500 mg 
tê dîtin. Ev ji bo herdu- 
yan jî gelek baş e. Eger 
jin di dema ducaniyê de 
baş li diranên xwe bi- 
nêre, wextê din ti nex- 
weşiyên diran zû bi zû 
dernakeve pêşberî 
jinan. Ew jinên ducanî 
divê xwarin û vexwari- 
nek baş û bi vîtamîn 
bixwin; ev hem ji bo 
dayîk û hem jî ji bo pêş- 
ketina zarok gelek baş 
dibe. 

Pêwîst e jin bi tay- 
bêtî çi bixwin? 

Divê ku vîtamînê A, C, 



D û fos- 
for, xwirekên ku ji kalsi- 
yûmê dewlemend in 
ango fêkî, sebze, zad, 
şîr, bane, goşt, masî û 
hêk dibvê ev pir bên 
standin. Heta ku ji 
destê wan tê bila xwe ji 
şekir dûr bixin; bi tay- 
betî di navbera xwari- 
nan de, herwiha bila 
xwe ji fêkiyên hişkkirî û 
şekirê karemel û 
demûş dûr bixin. 

Pirsgirêkên çawa li 
cem jina xuya dikin? 

Di serî de pirsgirêkên 
wiha derdikevin: Goştê 
diran diwerime û tê de 
sorbuyîn xuya dike ji 
ber ku di wê demê de 


goştê diran pir 
hasas e û zu xwîn jê tê. 
Di dema ducaniyê de 
sedemê van guhertinan 
hormonên ostrejen û 
progesteron e. Gingivî- 
tis bi piranî di dema 
ducaniyê de ji herdu 
heyvê serî destpê dike 
heta meha 8. derdikeve 
asteke herî bilind, piştî 
welidandinê ev yek 
bixwe rehet dibe. 


Amadekirin: 

Zelal Çelîk 

*Dr. Ehssan Nebîzadeh 

ji Rojhilatê Kurdistanê 
ye û li Belçika bijîşkê 
diranaye. 


Xaçepirs 



Çeperast: 1- Yekemîn stran- 
bêja jin a Kurd ku li bakur kasêt 
û plak derxistiye - Ramûsan, 
pêşbirka fûtbolê - Heywanek 
Latîn Amerîkayê (berepaşj. 2- 
Dilpakî, dilnermî, dilrehmî - Li 
devê derî dikeve, dikeve stuyê 
heywanan. 3- Berhem, afirmendî 

- Navber, navborî (berepaş) - 
Deng, awaz. 4- Navekî jinan - 
Melkemot, ruhstên. 5- Kar, xebat 

- Nehat, nayê - Awaz, deng (be- 


repaş). 6- Qehremanê Newrozê - 
Navekî zilaman (berepaş). 7- 
Hola siyasetê, hola şer û nîqaşê - 
Rêya avê, cok. 8- Bi Erebî “na" 
(berepaş) - Şêweyek bangkirina 
mirovan - Tebîet, karakter, xûy 
(berepaş). 9- Serbestîxwaz, alî- 
girê azadîyê. 10- Mekîna ku zad 
û pûş diçine û ji hev vediqetîne - 
Navekî zilaman, delalê ber dilan. 

Serejêr: 1- Welatê Ba- 

rack Obama - Am, mam, brayê 


bav. 2- Bi Ingilîzî "erê, belê" - Jê- 
hatî, zîrek, biaqil. 3- Kevir û teh- 
tên tenik (berepaş) - Niştiman, 
war, mesken. 4- Di ola Zerdeştî 
de xwedayê şev û xirabîyê - No- 
tayek. 5- Dilxweş, kêfxweş - 
Damar, reh, kok - Koremar, mar 
û cinawirên mezin (berepaş). 6- 
Bajarekî bakurê Kurdistanê, Diy- 
arbekir - Gotina kêf û xweşîyê. 
7- Ne resmî, qaçax - Pronavê 
duyem. 8- Teyrek xweşik û ne- 


qişandî, bi taybet di nav Êzîdîyan 
de pîroz e - Perde, bi taybet 
perda guh (berepaş). 9- Di artêşa 
Hîtler de hêzek - Diltengî, pê- 
nexweşî. 10- Cîhgirê muxtêr, 
namzet - Ciwanî, çêlîka hespê 
(berepaş). 11- Ji bo çi, sebeb, qey. 
13- Sotemenî, şewat. 14- Qeh- 
weya bê şekir û tehl, bi taybet 
Ereb bi kar tînin. 15- Nîşana mil- 
let û welatekî. 16- Notayek (be- 
repaş). 


Peyamên we belaş 
tên belavkirin 


Hûn dikarin peyamên sersaxiyê, pî- 
rozbahiyan, agahiyên derbarê hemû 
cûreyên çalakiyan bi rêya e-mail a 
me (info@rudaw.eu) ji me re 
bişînin. Bi şertê ku nivîsên we ji 100 
peyvan ne dirêjtir bin, em ê wan li vir 
belaş biweşînin. 

i6 ZAROK 



Kekê doktor, 
em vî zarokî 
naxwazin! 


Sipas, le ez ji 
zêde ji xwarina 
hêkan hez 
nakim. 


Honiya û Ronlya 
xwiakênhevln 


Ez Honiya me û 8 salî 
me, ez niha li dibistanê 
dixwînim. Ez xelkê 
Kurdistanê me, diya 
min ji bajarê Hewlêrê 
û bavê min xelkê Koyê 
ye. Ez li Almanya ha- 
time dinê û heta niha 
carekî ez çûme Kurdis- 
tanê. Lê xwişka 
min sê salî ye û 
wê Kurdistan ne- 
dîtiye. Ez dixwa- 
zim alîkariya 
zarokan bikim, ji 
ber vê yekê dixwa- 
zim bibim doktorê 
zarokan. 


Tu jî dixwazî wêneyê xwe li vir o jînî. 
ji me re bişîn: info@rudaw.eu — 


Qehvy e 


Heskîf anjî Hesenkêf navçeyekî nêzîkî bajarê Batmanê li Bakurê Kur- 
distanê ye. Li vî bajarî gelek şikeft û avahiyên gelekî kevin û dîrokî 
hene. Dîroka Heskîfê vedigere heta beriya 8000-9000 salan. Ev çend 
sal e dewleta Tirk dixwaze ji bo hilberîna elektrîkê li derdora Heskîfê 
bendavekê ava bike. Eger ku ev bendav bê avakirin, Heskîf û şikeftên 
xwe yê dîrokî wê hemû di bin avê de bimînin. 


Bêhna. 


Şerm neke, kêm zêde bêhn ji devê 
herkesî tê, lê carnan ew bêhn zêde 
dibe û hevalên te aciz dike. Lê tu di- 
kare çi bikî? 


Jibo ku ewbakte- 
riyên ku dibin se- 
dema bêhna 
dev zêde nebin, 
ya herî baş ew e 
_^ku tu piştî her 
xwarinê dev û diranê xwe paqij 

bikî. ^ 


1 2) 


Benîşt 


bicû 

Pir caran bak- 
terî di nava 


Diranê xwe bişo! 


<iev 


devê zûha de baştir dijîn û zêde 
dibin. Piştî şûştina diran, di nav- 
berê de benîşt bicû. Benîştê bê 
şekir bêhna dev xweş dike û 
şilaya dev zêde dike. 


FERI KURDI BIBE 


3) 


Çûna 
cem dok- 
torê dira- 
nan 

Gelek caran 
bi şûştina 
diranan 
bêhn naçe. 

Wê demê 
divê tu herî 

cem doktor. Lê bêyî bêhna dev jî 
divê tu salê 2 caran ji bo kontrolê 
biçî cem doktorê diranan, ji bo ku 
diranê te xirab nebin. 


Tevî ku ev herdu 
tevnepîr mîna hev 
dixuyen, le dîsa ji 7 
cudabûn di navbera 
herduyan de hene. 
Tu wan dibînî? 


































